Hizkuntza eta Ogia • ZUZEU\nNire erraietako Jauma laztana nola ote dabil aspaldi handian!? bitan banatutako bihotz urratuan Kataluniako partea zeukala sufrikario-sorburu uste genuen guk, gure inozoan, baina ez ba, Kataluniakoa gabe Euskal-herrikoa zen oro erremin, oinaze eta egonezin zuen partea, ondoren ikasi ahal izan dugunez, eta, ez azti eta arrano-begi ibili garelako, ikasi, bai ordea gure itsukeria ikusita honako idatzi hau bidali zidalako berak. Bere etsian, sortzaile, bere suminean ekarle.\nNik norbaiti zerbait ekarriko dion esperantzan zuen artean zabaldu beste lanik ez dut hartu:\nKatalunia independente izango da aspaldian delako independente Katalunia. Besterik da horri forma ematea, erakundeak eta paperak, eta hori ere, etorri, badator. Kataluniak gauzak nola egin lezioa eman dio munduari eta garbi erakutsi orea dagoenean ogia lan pixka bat eginda berez bezala datorrela.\nKataluniako errotan ez da errekako ur faltarik, ez orain, ez lehen. Errekako uraren ibilia, haren xuxurla eta bizia. Gu, euskal herriko zati honetako biztanleok berriz, gure itsukerian, lezioak emateko geundelakoan, “hori aspaldian egin genuelakoan”, “askoz hobeto gaudelakoan” edo abangoardia ginelakoan errota berri ultramodernoak eraiki genituen erreka idortzen zitzaigun bitartean. Ultraerrotaren eraikiak erail erreka.\nMeteorologoek engainatuta uste izan dugu euria handiagoa dela Kantauri partean Mediterraneoan baino. Eta ez da egia. Ura bizia da, mugimendua eta soinua. Ura baldin bada bizia ere bada. Baita agerikoa ez denean ere. Aralarren ere badira urazpiko esne-errekak ikusten ez direnak.\nDemokrazia izeneko fardel hura saldu zigutenean, guk, haiek bezala erosi egin genuen. Ederra fardela! Orduan hasi ziren gure jantxoak: “lasai hemen gaude gu, eraikiko ditugun ultraerrotak berez doaz, ur beharrik ere ez”. Guk sinetsi eta luze gabe idortu egin zen erreka. Gero ikasi genuen ultraerrotek batzuen patrikak gizentzeaz gain ez zutela ezertarako balio. Katalanei gauza bera saldu, gauza bera erosi, gezur berberak sinetsi haiek ere, baina, errekaren urari eustea zer den!\nBasoarekin ametsetan itsutu egin gara eta ahaztu, belar bakoitzak, sasi bakoitzak, zuhaixka bakoitzak eta zuhaitz bakoitzak bere izerdia duela eta bere horretan dela bizia. Basoa izan nahi izan dugunerako landareetan izerdirik ez dela konturatu gara. Eta erreka idor.\nNola egin basoa izerdirik gabeko landareez? Nola basoko landareak busti erreka idorrez?\nEta hor emaitza, berrogei urteko ultramodernia hiperprogresista ezin liberalagoaren tarte honetan bihotza asfaltatu eta orain badugun ere ez dakigu eta gure agintaritxook museorako bazter utzitako aita Joxemiel haren zulo horien bila abiatzeko premia larrian gara esne-errekak non ote diren jakingo badugu, burua lepo gainean ote dugun argituko badugu, ridikulua egiteari utziko badiogu.\nIzan, hori besterik ez nian esateko, ene bihotzeko Harrigarri, baina hizketa molde hori, errekaren xuxurla bezain ahaztuta ez ote dagoen errezeloak hartuta, hor hasi naiz zirriki-zarraka gure errekak baina idorragoa den hizketa molde estandarrean argibide batzuk eman nahian, ez nahikoa lan izan gabe.\nBeharko litzakeenaz bestera demokrazia izeneko asmakizunttar honek ez zuen politika ekarri ezpada ebatsi. Hitza eta hitz-mamiaren ebatsia. Izenaren eta izanarena. Politiko jende hori sortu zen orduan, politikaren ebasleak, politika inork ez egitea beste helbururik ez zuen jende-modu hori. Gogotik aritu dira politika egiten saiatu diren guztiak (gazte mugimendua, kapitalismoaren kontrakoa, euskalgintza, komunikabideak…) zapaltzen.\nBizitzan egiten dugun guztia da politika. Etxean liburu batekin arratsaldea ematea guztiz da ekintza politikoa. Egiten duguna egiten dugula polisa eratzen ari gara, herria, alegia. Zer-nola egiten dugun halakoxea herria. Atzo bazkaldu ondoren lagunarekin hartutako kafea, arratsaldean irakurri nuen poema, lanean nagusiarekin izan nuen xextra, gaur goizean egin dudan mendi buelta, jertse hau eramatea edo bestea, korrika egitea edo paseatzera joatea, ekintza guztiz politikoak dira eta politiko jende horren diskurtso eta jardun itxuragabeak baina transzendentzia politikoa askoz handiagokoak. Guk, herritar arruntok, utzi diegu pasatzen ez zegokien tokira, sukaldera. Eta ahaztu egin zaigu etxeko suari eustea norberaren lana dela eta ez beste inorena.\nGu herri hiperpolitizatua omen ginen. Izugarri aurreratuak. Abangoardia. Katalanak berriz hain xaloak, hain kultura politiko eskasekoak, hain indibidualistak, koadrilarik gabeko jende modu bitxia, gaizki zegoen gure kide katalan mattez horrela hitz egitea baina…”ez ziren ezertaz enteratzen”…eta hara gauetik goizera miloi t’erdiko lagun Bartzelonako kalean barna independentzia eskatzen ez, baina eratzen. Nola ote?\nGure urteetako jardunera eta katalanena antipodetan daudela esan daiteke. Gu ekitaldi handi-mandi jendetsuetara joan beharrean izan gara urteetan depositua betetzera, zerbait bagarela sinetsi ahal izateko. Ez dugu ikasi nahi izan depositua nork berea eguneroko xumean betetzen dela edo ez dela beteko. Hala denean lagun multzo baten elkarketari bizia bor-bor besterik ez zaio jarioko. Katalunian hori besterik ez da gertatu, halako batean, zegoena, zeukatena erakustea tokatu zaie eta bai ederki erakutsi ere. Maiuskulaz idazten dugun Errealitatea, izatekotan ere hamaika errealitate txiki xumez osaturikoa izango da. Hala ez denean hedabide handiek sorturiko fikzioa pozoitsuarekin zer ikusi handiagoa izango du errealitatearekin baino.\nAgian horregatik, antipodetan gaudelako ez dugu ezer ulertu eta edozein lotsatzeko moduko jarrera eduki dute gure politiko jendeak, Egunkaria itxi zutenean laguntza ematen hustu zen herri harekin. Nazionalismo euskadizalearen abanikoaren luze-zabalean diren kolore guztiek, nor bere interesaren pean, eskaskeriaren erakustaldi ez sinistekoa egin dute Kataluniako prozesu guztian zehar.\nEspainiak horren aurrean zer egin behar zuen aurreikus zitekeentxo bat bazen ere hemengo politiko jendea, kataluniarren kide min aspaldikoak, Madrilgo parametro berberetan ikustea (hauteskunde autonomikoak besterik ez dira izan irilekoak, errespetu osoz begiratzea, hori ez da gurea gurea euskal bidea da, guk kupoa daukagu eta hori da gure bidea…) gauza guztiz etsigarria izan da. Etsigarria guztiz ikustea, Madriletiko mezua zein garbi helarazten zigun gure komunikabide publiko bakarrak, eta Kataluniatik bertatik igorritakoa berriz, zein eskas, lauso eta lurrunduta. Denok dakigu gerra garaian komunikabideek duten paper ezin garrantzizkoagoa, paper berbera betetzen dute “bake” garaian. Etsigarria guztiz zein espainolak garen ikustea eta ia berrogei urteotan hala euskadizale nola espainiazale nazionalista guztiek lana zein ondo egin duten ikustea. Katalanak ez bezala gu 78an baino askoz espainolagoak gara egun. Pentsamoldeak Madrileko faktoriatik -a ze faktoria!- ekarri eta hizkuntza apaingarri. Ondo idorra erreka.\nKataluniaren aurrean Espainiak zer jokamolde izan duen ikusita, -hori ikusi beharrik ez bazegoen ere- zertaz ari dira gure jauntxo euskadizale nazionalistak, negoziazio parekideaz edo alde biko hitzarmenaz ari direnean? Zertaz beste berrogei urteko iruzur batez ez bada? Filma hori ikusita gaude aspaldian, wester aspergarria “Etsaien lurraldean bakardade gorrian”. Baina pelikula amerikanoetan ez bezala hemen ez dago B planik etsai maltzurrek jipoi latza emango diote barregarri utzitako gure heroi zintzoari. Eta badator bueltan gixajoa, B planik ez -“beharrik ere ez, hain gaizki ere, ez gaude eta”- eta hobe etxera lehenbailehen, Madrilek ezetz esan du-eta. Marcos subkomandanteak ere horrelaxe zioen:\nCarlos Salinas de Gortari (Historia liburuen arabera) “será el visionario que entendió que vender a una Nación era, además de un negocio familiar (claro, entendiendo como familia a la sanguínea y a la política), un acto de patriotismo moderno”.\nKataluniarekiko errespetu osoaren atzean ze ote zegoen gure agintezuloen buruan? Ze emaitza desira ote zuten hango iraileko hauteskundeetan, atera direnak ala unionismoaren garaipen garbia? Kanpaina bitarteko eta ondorengo isila isla da, gardenago ezin. Marilin sonatu hark ere gogotik heltzen zion gonari haizea aztoratu zen hartan, gogoratzen? Trantze latza pasa dute batzuek, ekialdeko haizetearen ufadek ipurdi bistan utziko ote zieten beldur! Larrosa eta krabelin, Sant Jordi egunean. Han unio ia desagertu den bezalaxe hemengo konbergentzia, aspaldian desagertu zen. Horretan bai doazela aurretik. Lapur handiak inoiz ez baina etsai politikoak beti kartzelaratzen dituen Guardia zibila, haien egoitzetan sartu da ez Sabin Etxean.\nCUP bera ere tranpa horretan erori da. Ondo urruti nago ni konbergentzia defenditzen hastetik. Hor ere ustelak egongo direla ez daukat nik dudarik, baina ustelkeria hori Espainiak 78an eratu zuen egiturazko sareko partea dira, hortaz, lehentasuna sare hori apurtzea da, Katalunia independente batean, ustelei zirrikiturik ere ez uzteko. Tranpa izan da premia sozialak batetik eta subiranismo bestetik unionistek eratu duten bi bloke monolitikoen diskurtso gogaikarria. Ez ba. Sare horren barruan ez dago behar sozialei aurre egiteko modurik, askoz errazagoa izango da, inondik inola ere, arazo horiei aurre egitea Katalunia -edo Euskal Herria- independente batean. Nola pentsa daiteke ideia antikapitalistaren ikuspegitik hobe dela iruzurrerako hain ondo eratuta dagoen Espainiako amaraunean segitzea? Pena handiz ikusi dut CUPeko jendea eta CUPeko ez diren antikapitalista asko, sare horretan katramilatuta. Maitasunez esango nieke, alde egiteko amarauna horretatik lehenbailehen Andere Beltza hor da, letagin pozoitsuak borondate oneko jendearen larruan sartzeko irrikan.\nGure beste euskadizale nazionalistak ere azalpenak batere garbi eman gabe, Madrilera joaten hasita daude, gurea hala ere, euskal bidea omen da, hori zehatz zer den ez badakigu ere, euskaraz egin beharrekoa ez seguruenik. Gara edo Naiz medio erdaldunak irakurtzen ez ditugunok ez dakigu oso ondo hitz horien edukia zein den, medio horiek irakurtzen dituztenek ere ez, antza. Agian ondo ari dira, agian hemen ere badator egun handia. Egia ere da boterea, estatua eduki bitartean jai dagoena, baina bien bitartean zer? Zain egon? botoa eman? abanguardiaren erabakiei itxaron? Ez ba, bien bitartean guztia. Bien bitartean bizia. Euskal Herri handi hori noizbait izango bada hamaika euskal herri txikiz osatutakoa izango da. Etxe bakoitzean bat. Poetak ere esan zuen: “Eguneroko bizitza da nire aberri bakarra”.\nEta ziudadano moderno guztiz liberalen jukutria pozoitsuan erori gabe, esan dezagun, autodeterminatu, erabaki, egunerokoan egiten den gauza dela. Erabaki norberaren esku dagoen ekintza da, eskubideak berriz beste norbaiten oniritzia behar duen zerbait. Imajinatu egun handi batean herri-bazkari handia antolatu dugula nork bere etxetik ekarritako puskez egin beharrekoa, eguna iritsi da, denok desiratutako eguerdi handi horren orena iritsi da, mahaira eseri eta hara, inork ez zeukan ezer etxetik ekartzeko. Ez dago bazkaririk. Izan, bagarelako, izango gara, edo ez gara izango.\nBukatu da ebanjelioen arteko talka garaia. Ebanjelioa bakarra dago indarrean, etekina ateratzen duten bitartean zipitzik ere mugituko ez direnena. Eta hari, egin behar zaio kontra, baina ez beste ebanjelio baten bitartez. Hitz egitea eta entzutea oso da kirol sanoa. Hemen inoiz praktikatu ez dena. Horretan ere katalanak maisu. Iritziak entzuteko gaude eta apaletik erantzuteko. Ikasteko eta ez lezioak emateko, bunkerrak botatzeko. Bazkari handia soilik puska bilketa handi baten ondoren etorriko da. Presta ditzagun bada, koplak.\nAzkenean, ia berrogei urte pasa ondoren, batzuk agintearen eta diruaren xarmak burua (eta herria) salduta, beste batzuk abangoardiaren basoko sastrakan bidea galduta, honatx euskadizale nazionalistek gehiengoa duten herri honen errealitatea: Euskaldunak ateratzen ez dituen eskola sare publiko bat, bertako hizkuntza ikasteko bertako biztanleek ordaindu beharra, bere funtzionarioak euskaldundu ez dituen administrazioa, politika instituzional handi-mandi horretan espainolaren nagusitasunaren finkatze erabatekoa, euskalduntze mugimendua heroi batzuen eskuetan segi dezan utzikeria eskandalagarria, erdaldunak euskara ikasteko betebeharrik ez izatea eta ondorioz euskaraz bizitzea ezin daitekeen gauza bihurtzea beste helbururik izan ez duen hizkuntz politika, euskaratik eta euskaraz egindako hezkuntza curriculumaren baztertze argia, Euskarazko Unibertsitaterik ez dago, urrutiko euskarazko unibertsitaterik are gutxiago, guztiz duina izanda ere militantzian oinarritu beharreko euskal komunikabideen ibili ahaldanmodukoa, hizkuntza salbatzera zetorren euskarazko behar zuen telebista publiko bakarra arreba erdaldun nagusiaren mesedetan denbora pasa negargarria bihurtzea, edo ordaintzeko dirurik ez edukitzea delitua eginda kale gorrira kondenatu duten lagunak, lanik gabe utzi dituztenak, baten batzuen gehiegikeriak eta lapurreriak guztiok ordaindu behar izatea, beti-beren intereserako diru publikoen erabilera doilorra, patrika gutxi batzuk betetzearen eta jende asko pobretzearen truke. Pobretu beraz, arimaz eta gorputzez. Hizkuntza akabatu eta ogia lapurtu. Dena ultraerrotak eraikitzearen truke. Ultraerrotak eraikitzearen truke erreka lehor.\nIraganaren inguruko irakurketa kritikoa nazkatzeraino errepikatzen ari zaizkigun honetan, nork eskatu behar du hondamendi honengatik barkamena? non dira erantzukizunak? ze etika klase eskatzen ari dira hori egiteko gai izan direnak?\nEz da batere etikoa gezur, lapurreta eta bortizkerian oinarritutako sistemaren abaroan besteei etika eskatzea, sistema horri men egitea besterik ez denean etika hori: “etika ni naiz, zurea berriz ez da batere etikoa. Horregatik epaitu eta zigortuko zaitut harik eta sistemaren etika horren aurrean men egiten duzun arte”. XVI. Mendean ere logika bera erabiltzen zen.\nHarrigarria da guztiz Madrileko faktoriak -a ze faktoria!- gurean daukan indarra, hasteko eta behin itzuli beharrik ez dagoelako -zertarako? denok dakigu-eta espainolez- eta ondoren, denok oso eroso sentitzen direlako nonbait, handik datozkigun eskemetan. Euskaratik eta euskaraz eratu beharreko faktoriak izua ematen digu nonbait, ez dute nahi. Horra hor Kataluniarekin dugun beste alde handia. Faktoria hori uste duguna baino aurreratuago ez ote dagoen iruditzen zait niri. Lehengaia sobera dagoela ez daukat nik dudarik, jende askoren isileko lana hor dago, herritik aterea eta herriarentzat egindakoa, politika instituzionalak senperrenak egin baditu ere horiek ezkutatzeko eta daukagun jende on asko bazter uzteko… Katalunian funtsak sekula galdu ez duten bitartean hemen haiek bereiztera ere ez gara ailegatu, edo ez dugu nahi izan.\nHizkuntza eta ogia. Guztiok ondo biziko garen lapur ustelik eta pobrerik gabeko euskararen herria behar dugu ja.\nJaume Errotabere Uretabengoa\nEuskal Herria, Katalunia, Madrid\nZer duzu buruan “Hizkuntza eta Ogia”-ri buruz\nIrala 2016-01-04 20:59\nIdatzitako guzti-guztia sinatzen dut hemen eta orain. Ni neu lotsagorrituta geratu naiz behin baino gehiagotan azken aldian nire ezagun-lagun katalan batzuek euskaldunen beroa non zegoen galdetuta. Harrituta nago, salbuespen batzuk kenduta (Sarekideak-eta), ezaxolaren hotza baino ez dut topatu inguruan. Blanesen bertan galdetu didate,gure egunkariarekin hain eskuzabal jokatu zuten udalerrietako batean… Auzo-lotsa sentitu dut, non egon dira Bilduren 140 udalak mozioak eta kontzentrazioak deitzeko, jaietan senyerak haizean erabiltzeko, non…? Hotza, ezaxola, erreka idorra, ez bakarrik gure auzokoekin, gurearekin ere, ez dugu asmatu, ez dugu garra izetuta belaunaldi berriei ematen jakin. Eta gero asaldura, simulakro linguistikoa, EtB1 hil hurran…Zer nahi dugu ba, Bermeoko, Azpeitiko eta Zarauzko alkateak erdaraz ETB2n barra-barra arituta? Tristea da gero panoramea!! Lagun katalanak, onena opa dizuet!! Barkatu eta botako ahal duzue hesola halako batean!!


Gaur 20:30ean "Dantza" filmaren emanaldia eskainiko dute Coliseo antzokian - etakitto.eus\nGaur 20:30ean “Dantza” filmaren emanaldia eskainiko dute Coliseo antzokian\n2019, Urt 07\nGabonetako arrakastetako bat izan den Dantza pelikulak 18.000 ikusle izan ditu dagoeneko. Eibarren abenduaren 26an estreinatu zen, Coliseo antzokian, eta lehen emanaldietan aretoa bete egin zen. Gaur iluntzean, 20:30ean, berriz izango da filma Coliseo antzokian ikusteko aukera.\nDantzaren bidez bizitzaren ziklo bat izan daitekeen istorio bat kontatzen du Telmo Esnalen pelikulak. Juan Antonio Urbeltzek euskal dantzarekin landutako mundu sinbolikoan oinarritzen da istorio hori. Koldobika Jauregi artista plastikoa arduratu da jantzi eta atrezzoen diseinuaz eta estetikaz eta Javi Agirre (Handia-rekin Goya irabazitako) da filmeko argazki zuzendaria. Argia dantzari taldearen gidaritzapean hainbat taldetako dantzariak aritu dira pelikulan lanean, eta horien artean izan dira Eibarko Kezka, Elgoibarko Haritz, Ermuko Txindurri eta Debako Gure-Kai dantzari taldeetako dantzariak ere.\n« Miguel Gallastegi pelotari handia hil da Bizikletak garbitzeko guneak jarriko dituzte Azitainen eta Ubitxan »


Eguzkiaren irribarrea - - Txintxarri.eus\nMikel Yarza 2021-03-26 09:30\nEkaitza dator eta uste dut luze joko duela, barealdia heldu bitartean. Leihoaren beste aldera begiratu dut. Euria ari du goitik behera eta laino beltzek argi izpiak estali dituzte. Bat-batean, trumoi baten hotsak dardara eragin du sukalde hotzean. Lurrera jausi da mahai gaineko katilua. Goraino beteta zegoen eta mila zatitan apurtu da.\nEgonezinak bultzatuta, etxetik irten naiz eta euripean murgildu, enbataren bihotzera iritsi nahian. Ustekabean, haize ufada bortitz batek astindu nau. Boladak dira eta joan etorrian dabiltza, gora eta behera, ezker eta eskuin, karrusel baten antzera. Abenturak dibertigarria zirudien hasieran, baina buruhauste bilakatu da berehala. Poza eta tristura, lasaitasuna eta ezinegona, konfiantza eta izua. Denetarik senti dezaket haizeak gorputza goitik behera kolpatzen didan bakoitzean.\nEuri jasa geroz eta indartsuagoa bilakatu da, lokatz artean irrist egin dut birritan eta lurrera erori naiz. Beldur naiz, ekaitza ez ote den nire inguruan betirako geratuko. Une horretantxe bistaratu dut zeruko ostartea. Giroa baretzen hasi da eta etxerako bidea hartu dut, pauso lasaian. Atarira heltzean, eguzkiaren irribarrea sumatu dut nire gainean. Zapata eta jantzi bustiak erantzi, haize epeletan lehortzen utzi eta isilpean sartu naiz sukaldera. Atea irekita utzi dut, eguzki izpiak barruraino sar daitezen.


Kontseiluak bat egin du larunbatean Parisen izango den mobilizazioarekin | Kontseilua\nGure Hizkuntzak Bizi Daitezen plataformak egindako deialdiarekin bat egiteaz gain, Euskararen Gizarte Erakundeen Kontseiluaren ordezkaritza ere bertan izango da, tartean, idazkari nagusia.\nHainbat hizkuntza gutxituren berreskurapenaren alde lan egiten duten eragileek osatzen dute aipatu plataforma, eta bereziki Frantziako Hezkuntza Ministerioa garatzen ari den politika salatuko dute, besteak beste, bigarren hezkuntzan egin nahi duten erreforma edota batxilergoaren berrantolaketa.\nHorrexegatik, hain zuzen ere, elkarretaratzea Ministerioaren aurrean egingo dute. “Badakigu, bai, hezkuntza-sistema oinarrizko zutabea dela egoera gutxituan dagoen hizkuntza baten normalizazio-prozesuan, eta horrexegatik, hain zuzen ere, botere publikoek horren kontra egin izan dute hizkuntzaren garapenari galga jartzeko” azaldu du Kontseiluko idazkari nagusiak.\nIzan ere, Kontseiluko eledunak adierazi bezala, “egun Estatuan ez dago borondate errealik hizkuntza politika eragingarriak abian jartzeko. Horrela itxurakeriaren atzean ezer ez dagoela esan behar dugu”.\nMobilizaziorako garaia dela uste du Kontseiluak, eta horrexegatik Gure Hizkuntzak Bizi Daitezen Plataformak Parisera deitu izana txalotu du: “Mezu zuzena helarazi behar zaio hezkuntza ministroari, non eta bere egoitzan, kontuan hartuta murgiltze-sistemaren aurkako mezuak zabaltzen ari dela” gaineratu du.\nOndorioz, larunbatean, goizeko hamaiketan, Hezkuntza Ministerioaren egoitza nagusiaren aurrean Kontseiluko ordezkaritza ere izango da, idazkari nagusia buru.\nGure Hizkuntzak Bizi Daitezen, mobilizazioa, Paris, slide


Depositua nola husten den\nDepositua nola mugitzen den\nBultzada konstanteko kohete batean, gasen jaurtitze-abiadura erlatiboa konstantea izaten da kohetearekiko.\nOrri honetan aztertuko dugu adibide bat, jaurtitze-abiadura aldakorra duena, eta beraz, bultzada ez da konstantea.\nDemagun R erradiodun depositu zilindriko batek gurpilak dituela, eta beraz marruskadurarik gabe desplaza daitekeela gainazal horizontalean zehar. Depositua hutsik dagoenean M masa du, eta urez betetzen da H altueraraino. Deposituaren azpialdean zulo bat egiten zaio, r erradioduna, eta ura irten egiten da u abiaduraz. Ondorioz, depositua aurkako noranzkoan mugitzen hasiko da (irudian eskumarantz). Kalkula ditzagun bere abiadura eta posizioa denboraren menpe.\nFluidoen kapituluan aztertzen da zehazki depositu bat nola husten den. Depositua zilindrikoa da, bere sekzioa S1=πR2 da, urez beteta dago H altueraraino eta hondoan zulo zirkular bat irekitzen zaio (sekzioa, S2= πr2). Urak zulotik irteten du u abiaduraz, uraren sakonera h bada (gainazal libretik zuloraino), eta zuloaren sekzioa arbuiagarria bada deposituarenarekin konparatuta, Torricelli-ren teoremaren arabera:\nZehazkiago aztertuz, eta zuloaren sekzioa ez bada arbuiagarria deposituarenarekin konparatuta honako adierazpena lortzen da:\nAdierazpen horretan, ordezko g' bat har daiteke grabitatearen azelerazio efektibo gisa, baina zuloaren r erradioa arbuiagarria bada deposituaren R erradioarekin konparatuta, orduan ohiko g-ren berdina da.\nUrak depositutik irteten duen heinean, uraren h altuera (edo sakonera) gutxitzen doa, eta hortaz bere masa ere bai. Uraren dentsitatea ρ da, beraz, deposituan geratzen den uraren masa hau da: m=ρπR2h. Zulotik irteten den fluido-kantitatea (bolumena) denbora unitateko hau da: πr2u. Hortaz, ur-masa gutxitzen doa honako adierazpenaren arabera:\nEkuazio hori integragarria da masa eta denborarekiko. Hasieran, t=0 aldiunean, deposituaren masa hau da: m0= ρπR2H, eta bitarteko t aldiune batean m:\nAzkenik berridatz daiteke:\nDepositua guztiz husten denean, tmax aldiunean, uraren h altuera eta m masa nuluak dira:\nUrak eta deposituak osatzen duten multzoa isolatua da, jasaten duen kanpo-indar totala nulua delako: F=0.\nBultzada konstanteko kohetearen higidura aztertzean honako ekuazioa idazten da:\nHan, u gasen abiadura erlatiboa da kohetearekiko eta m kohetearen masa totala (depositu hutsa gehi erregaia).\nOraingo kasu honetan, deposituaren masa totala bi zatitan banatuko da: uraren m masa (gutxituz doana) eta depositu hutsaren M masa konstantea (plataforma eta gurpilak barne):\nUraren m masa denboraren menpe ordezkatuz, higiduraren ekuazioa honela berridatz daiteke:\nEta ekuazio hori integra daiteke: t=0 aldiunetik, depositua pausagunean dagoenean (v=0), eta ondorengo t aldiunean deposituak v abiadura du. Integratzeko aldagai-aldaketa bat behar da:\nEta berehala integratzen da:\nAldaketa desegiten, v abiaduraren adierazpena lortzen da t denboraren menpe:\nAdierazpen hori denborarekiko berriro integratuz, deposituaren x posizioa lor daiteke t denboraren menpe. Horretarako arkotangentearen integrala behar da:\nEta depositua guztiz hustu denean, alegia tmax aldiunean:\nOrduan, deposituak atzematen duen abiadura maximoa hau da:\nEta deposituaren x posizioa justu hustu den aldiunean:\nKohete batean, amaierako abiadura (vmax) ez da aldatzen denbora unitateko erretzen den erregai kantitatearen arabera (D), baina bai aldatzen da hasierako masaren arabera, amaierako masaren arabera eta gasen u jaurtitze abiadura konstantearen arabera.\nOrri honetako "kohete" bereziaren amaierako abiadura ordea, bai aldatzen da, g'-ren bitartez, zuloaren erradioaren arabera, alegia denbora unitateko jaurtitzen den ur-kantitatearen arabera. Hala ere, zuloaren r erradioa arbuiagarria bada deposituaren R erradioarekin konparatuta, orduan g'≈g, eta orduan, amaierako abiadura (vmax) soilik aldatzen da depositu hutsaren masaren arabera (M) eta hasierako ur-kantitatearen arabera m0= ρπR2H.\nDepositua guztiz hustu ondoren, alegia tmax aldiunetik aurrera, depositu hutsak abiadura konstantez mugitzen jarraituko du.\nDeposituaren erradioa: R=10 cm=0.1 m\nZuloaren erradioa: r=1 cm=0.01 m\nDepositu hutsaren pisua (ur barik): M=20 kg\nUrak hasieran duen sakonera: H=45 cm=0.45 m\nUraren hasierako masa:\nm0=ρπR2H, m0=1000·π·0.12·0.45=14.14 kg\nGrabitatearen azelerazio efektiboa:\nHasieran urak depositutik irteten du honako abiadura erlatiboaz deposituarekiko:\nDepositua hustu arte iragaten den denbora:\nDeposituaren abiadura maximoa (hustu denetik aurrera):\nEta deposituaren posizioa (justu hustu denean):\nDeposituaren erradioa zentimetrotan (<15cm), dagokion laukian idatziz.\nZuloaren erradioa zentimetrotan (<2cm), dagokion laukian idatziz.\nDepositu hutsaren pisua kilogramotan, (plataforma eta gurpilak barne) desplazamendu-barrari saguaz eragiten.\nUraren hasierako altuera finkatu behar da, deposituaren alboko gezi gorria saguaz desplazatzen.\nHasierako baldintza guztiak ondo finkatu ondoren, Hasi botoia sakatu.\nDeposituak zuloa dauka ezkerraldeko azpiko aldean. Zuloan bertan, gezi urdin batek uraren abiadura erlatiboa adierazten du deposituarekiko. Gezi gorri batek, aldiz, deposituaren abiadura adierazten du. Bektore bien kenketa da hain zuzen, uraren jaurtitze-abiadura lurrarekiko.\nIzan ere, uraren jaurtitze-abiadura lurrarekiko hasieran negatiboa da (ezkerrerantz) eta, deposituak azeleratu ahala, gero eta txikiagoa bilakatzen doa, positibo bihurtzen den arte (eskumarantz). Azkenean, depositua guztiz hustu eta ur-jarioa amaitzen da. Une jakin batez uraren abiadura eta deposituarena berdinak dira, beraz uraren abiadura lurrarekiko nulua da.\nLeihatilaren goiko aldean programaren kalkuluak erakusten dira: deposituaren abiadura, denbora (segundotan) eta deposituaren posizioa (ezkerreko ertza, justu zuloaren posizioa). Azkenean, depositua guztiz hustu ondoren, abiadura konstanteaz mugitzen segitzen du.\nOharra: Deposituaren tamaina eskala batean irudikatu da, eta bide horizontala aldiz, beste eskala ezberdin batean. Horrek ez du prozesu fisikoa ezertan aldatzen eta gainera deposituko ur-maila zehazkiago erakusten du.\nHasierako ur-maila hautatzeko, saguaz desplazatu deposituaren alboko gezi gorria.\nLapidus, R. Problem: Torricelli's rocket. Am. J. Phys. 54 (3) March 1986, (238 orrialdean enuntziatua, eta 277 orrialdean ebatzia).


BECatu festibalaren kronika\nUrko Ansa 2012ko azaroak 10\nBEC (Barakaldo) BECATU Rock Jaialdia\nZuloak. Argazkia: Urko Ansa.\nBost talde, zein baino zein boteretsuago. Gazteak edo hasiberriak batzuk, goi mailan urteak daramatzatenak besteak. Bost talde eta lau probintzia (Bizkaia, Gipuzkoa, Nafarroa eta Lapurdi), euskaraz kantatzen, gure hizkuntzak BEC okupatu zuen gaua bezala oroitua izango den honetan. Jaialdiaren inguruan era guzietako iritziak irakurri ahal izan badira ere, euskal rockarentzat egun garrantzitsua zela ezingo genuke ukatu, eta Entzun! han izan zen, behar zuen moduan.\nUste baino ikuslego gutxiago bildu bazen ere, bi alderdi positibo nabarmendu nahi nituzke: hanka sartzeko beldurrik gabe, esan nezake egun honetan neska dezente gehiago zeudela mutilak baino. Eta hau rock kontzertuetan zein zaila den kontuan hartuta, benetan datu harrigarria da. Eta, bestetik, jendearen gaztetasuna aipatuko nuke: gehiengoa oso-oso gaztea zen, eta adin txikikoak gehiengoa ote ziren ere susmatzen hasi nintzen, nahiz eta azken datu hau ziurtzat ematen ausartzen ez naizen.\nWillis Drummond lapurtarrak mundua jatera irten ziren, ohi duten bezala. Gau honetan aukera paregabea zuten Iparraldeko rockaren balioa milaka pertsonen aurrean ezagutarazteko, eta aprobetxatu zutela esatea gutxi da: lau mutil hauek jartzen duten gogoa eta energia, soilik beraien abestien mailarekin konparatu daiteke. Besteak beste, Haustura, Non daude, Noiz da gero edo Ez da izango super azeleratuaren bitartez, hard rockaren zaleen talde kuttun bilakatzen ari dira. Eta bada garaia Iparraldeko talde batek Hegoaldea berriz ere hankaz gora jartzeko. Teknika bikainak eta koru harrigarriki boteretsuek, taldearen bizipoza eta energiari batuta, koktel lehergarri bat osatzen dute. Gauzak ondo irten ezkero, gailur handietara iritsi behar lukete.\nJarraian zetorrena ez nuen inola ere espero; Zuloak. Lehenik eta behin, argi utzi behar dut Zuloak filma ez dudala ikusi. Diskoa badaukat, ordea, eta maila onekoa iruditzen zait. Baina zuzenean nola defendatuko ote zuten pentsatzerakoan, ez nuen horrelako ekaitzik espero: Tania De Sousa lurrikara baten modukoa da, energia agortezinekoa dela dirudi eta bere pose eta mugimenduek edonor txunditu dezakete. Hitz gutxitan, dena dauka: irudia, gogo eta ahal izugarria eta, guztiaren gainetik, ahotsa. Erregistro anitzekoa: latza eta oldarkorra batzuetan, leuna besteetan... sakontasun berezi batez hornitutakoa beti. Ursula Strongek estilo berezi bat daukala uste dut, eta atabalekin sortzen duen feelingak nortasun handia ematen dio taldeari. Izaskun Muruagak gitarrari sua ateratzen dio, bere ile luzea eta pose heavyek lagunduta, espektakulu hutsa delarik. Nekez topatu genezake hau bezalako hirukoterik. Esan bezala, kontzertua hasi baino lehenagoko zalantzek gutxi iraun zuten: Damutu igandean eta Zoaz beherarekin hasi ondoren, izan nezakeen erresistentzia guztia hautsi zen. Orain gozatzea besterik ez zen geratzen, momentu bakar batean ere jaitsi gabeko erritmo biziak bultzatuta. Beti jai, Ez duzu ulertu deus (aparta, Tania!), Botak jantziko ditut (taldearen onenetakoa), Atera eta sartu, Celebrity fan bat, Jeloak jota (beste artelan bat, bere erritmo aldaketa eta ahotsaren erregistro ezberdinekin) edota The Troggsen Wild thing klasikoarekin (jatorrizkoa baino azkarrago, noski) mundua haien oinetara jarri zuten, zentzu artistikoan. Ikuslegoa, dena dela, nahiko geldirik nabaritu nuen, eta ez zirudien abestiak ezagutzen zituztenik. Surfin


Ez dadila eten musika. Eta ez bada entzuten? – Gogoan hartu damutu baino lehen - GEMBROK, S.L. - MVPQL\nEz dadila eten musika. Eta ez bada entzuten?\nU2 taldeak Madrilen jo zuen irailean. Ikuskizun horiek aurrekontu ikaragarriak izaten dituzte. Orain urte batzuk, 3 milioi euro kostatzen den astean taldearen bira, kontzertua eman edo ez. Bonorekin batera, 69 kamioi, 200 langile finko, tokiko taldeko 30 lagun eta segurtasuneko 50 izaten dira bidaian.\nZer gertatzen da U2eiTour bira bertan behera geratzen bada ahots arazoengatik, gaixotasunagatik, eguraldi txarragatik…? Mediku independente batek gaixotasuna egiaztatu beharko du. Ekitaldien Aseguruak ordainduko ditu hitzartutako gastuak. Droga edo alkohol abusuak estalduratik kanpo geratuko dira.\nBeste arrisku batzuk ere estaltzen dituzte ekitaldien aseguruek, jendeak edo ekitaldiko langileek jasan ditzaketen kalteen Erantzukizun Zibila, besteak beste. Garraioak, kontzerturako eraikina edo sustatzailearen irabazi-galera ere babestuta egongo dira.\nKontuz! Kontzertua txikiagoa eta zure herrian bada ere, aseguratu egin behar da.\n« 3aren erregela zure etxeko aseguruan\n“Eguraldia ez baduzu lagun, porrot eginda amai dezakezu” »


Itsasoko zaborra: tokiko ondorioak dituen arazo globala - Aktualitatea - gipuzkoaingurumena\nItsasoko zaborra: tokiko ondorioak dituen arazo globala\nGipuzkoako Foru Aldundiko Ingurumeneko eta Obra Hidraulikoetako Departamentuak, Surfrider Foundation Europe, Donostiako Aquariuma eta AZTI erakundeekin batera, itsas zaborrak sortzen dituzten ondorioen inguruko hitzaldi eta tailer bat antolatu ditu.\nJardunaldia bihar, azaroak 11, Donostiako Aquariumean izango da, arratsaldeko 18:00tan. Ekitaldia 2016ko Zientzia, Teknologia eta Berrikuntzaren Astearen baitan garatuko da eta helduei eta 6-10 urte bitarteko gazteei zuzendua dago.\nEkitaldian, batetik, “Ocean report” dokumentala ikusi ahalko da eta, bestetik, Gipuzkoa eta Lapurdin 100 tona itsas-hondakin biltzea aurreikusten duen LIFE LEMA proiektu europarra aurkeztuko da. Itsasoko zaborra modu adimendunean biltzea eta kudeatzea aurreikusten duen egitasmoa Gipuzkoako Foru Aldundiko Ingurumeneko eta Obra Hidraulikoetako Departamentuak gidatzen du, AZTI da koordinatzaile teknikoa, eta ondorengo erakundeek ere parte hartzen dute: Lyonnaise des Eaux, Ville de Biarritz, Syndicat mixte Kosta Garbia eta Surfrider Foundation Europe. Proiektuak, Europar Batasunetik jasoko diren 1,2 milioi euroko inbertsioa izango du.\nBestalde, paraleloki, gazteek tailer batean parte hartuko dute. Tailerraren helburua da gazteak itsas-ingurunearekiko duten sentsibilizazioa eta kontzientziazioa sustatzea.\nInformazio gehiagorako eta ekitaldian izena emateko (parte-hartzaile kopurua mugatua da) ondorengo web-gunea bisitatu daiteke.


Tenkasi Farmersgo errendimendu handiko Txinako patatarako - Potatoes News\nerrendimendu handiko txinatar patataren bila joan\nin Asia, Eskualdeen\nThiruvananthapuram-eko Nekazaritza Ikerketarako Indiako Kontseiluko Tuberkuluen Laborantza Ikerketa Zentralaren Institutuak (CTCRI) lehen lerroko erakustaldi-hazi herriak ezarri ditu errendimendu handiko Txinako patataren Kuthapanjan eta Rajangapuram-en Tenkasi barrutian, barruti hau laborearen ekoizle nagusia izan baita. azken hainbat hamarkadetan.\nErrendimendu handiko eta gaixotasunekiko erresistentea den Txinako patata barietatearen "Sree Dhara" landatzea aukeratzen duten nekazariei haziak emateaz gain, bi herri hauek erakustaldi-eremuak ere izango dituzte, nekazariek laborantza eta laborantza kudeatzeko praktikak ezagutzeko bisitatu ditzaketenak.\nTxinako patata, urtarrilean eta otsailean hemengo eta Keralako merkatuetan ere saltzen den tuberkulu-labore gozoa, eskala handian lantzen ari dira Tenkasi barrutiko nekazariek. Hori dela eta, CTCRIk duela gutxi barrutiko nekazariak trebatu zituen bere "Sree Dhara" barietatea hazten, hektareako 25 tonarainoko errendimendua ematen duena. Baratze Sailak koordinatu zituen prestakuntza-jarduerak.\n"Txinako patata-ekoizle tradizionalei gure errendimendu handiko eta izurriteei eta gaixotasunei erresistenteak diren tuberkulu-laborea sartzearen helburu nagusia teknologia berrien bidez haien diru-sarrerak hobetzea da. Labore honek errendimendu bikaina emateaz gain iraupen-bizitza handia duenez, nekazariek modu aktiboan hartu zuten parte prestakuntza praktikoetan. Erantzunak bultzatuta, Kuthapanjan eta Rajangapuram herriak "hazien herrixka" bihurtu ditugu eskualde honetarako, nekazariei hazien etenik gabeko hornidura bermatzeko ", esan zuen R. Muthuraj-ek, CTCRI, Thiruvananthapuram-eko zientzialari nagusiak.\nTxinako patata 'Sree Dhara' barietatea lantzeaz gain, zientzialariek 115 ekoizle ere prestatu zituzten manioka, elefante-oina eta taroa lantzen eta labore horien balio gehigarrirako teknikak irakatsi zizkieten diru-sarrerak lortzeko.\n"Mandiokatik pintxoak, pasta, fideoak eta abar prestatzen trebatu ditugunez, nekazariek, haiek hazten ari diren lehengaiarekin balio gehigarrirako unitateak martxan jarri nahi dituztenez, diru-sarrera erakargarriak lor ditzakete", esan du T. Krishnakumarrek. , Zientzialaria, CTCRI.\nJeyabharathi Malathi, Baratzezaintzako zuzendariordea, Tenkasi, prestakuntza programa inauguratu zuena\nBarrutiko tuberkulu-laboreak lantzen dituzten nekazariak Thiruvananthapuram-eko Nekazaritza Ikerketarako Indiako Kontseiluko Tuberkulu-laboreen Ikerketa Zentraleko (CTCRI) zientzialari talde batek trebatu zituen beren diru-sarrerak handitzeko, errendimendu handiko barietateak landuz eta tuberkulu-laboreen balio gehigarrian. CTCRIk, Baratze Departamenduarekin batera, Nekazarientzako prestakuntza-programa antolatu zuen herenegun Shenkottai ondoan Mekkarai-n "Ekoizpen teknologiak hobetu eta balio gehitzea tuberkulu-laboreetan".\nCTCRIko adituek 120 nekazari trebatu zituzten beren diru-sarrerak handitzeko, errendimendu handiko tuberkuluak landuz, hala nola, mandioka, elefante-oina, taroa eta Txinako patata, eta teknologia berriak hartuz.\nMuthuraj doktoreak nekazariak barietate hobetuak lantzen eta teknologia berriak hartzen trebatu zituen eta "tapioka berezia" banatu zuen, mikronutrienteen formulazioa, tapiokaren mikronutrienteen gabeziak kudeatzeko. Krishnakumar doktorearen prestakuntza saioan nekazariei ere balio erantsiko produktuak, hala nola, mokadua, pasta, fideoak eta abar.\nIkerketa - Hedapena - Nekazariak (REF) interfazea Jaganathan doktoreak eta Prakash doktoreak koordinatu zuten Tenkasi auzoan tuberkulu-laboreen garapena indartzeko estrategiak formulatzeko. Argitalpenak, esku-orri teknikoak eta ekarpen kritikoak biltzen dituen prestakuntza-materiala ere banatu zitzaien prestakuntza-programako partaide guztiei.\nJeyabharathi Malathi, Baratzezaintzako zuzendariordeak, Tenkasi, prestakuntza-programa inauguratu zuenak, 'Sree Reksha' banatu zuen, errendimendu handiko manioka mosaikoa gaixotasunekiko erresistentea den barietatea. Barietate hau %28ko almidoi-edukia eta balio-bizitza handiagoarekin lantzen duten nekazariek hektareako 45 tona arte bildu dituztenez, barietatea gehien bilatzen den barietatea bihurtu da.\nGero, ICAR - CTCRIk manioka eta patata txinatarrari buruzko lehen lerroko erakustaldi eta hazi herriak ezarri ditu hainbat tokitan, Tenkasi barrutiko Mekkarai, Kanakapillaivalasai, Kuthapanjan eta Rajangapuram barne. Labore hauen landaketa-materialen eskaera toki hauetan ezarritako hazi-herriek asetzen dute.\nTenkasi nekazariek errendimendu handiko Txinako patataren bila joaten dira\nTags: Asiapatata baserriapatata landatzeapatata hazien sektorea\nAkaroen infestazioa: NZ ekoizleei adi egoteko eta salatzeko eskatu diete\npatata ekoizle komertziala\nt Primoryeko patata eta barazkien bilketa ia 30 mila tona handitzea aurreikusten da. Andrei bezala...


Euskara eta natura, paisaiaren bi alderdi: Helmugarako bidearen xarma\nHelmugarako bidearen xarma\nDenetik dakigun honetan, inoiz baino informazio gehiago esku-eskura daukagun honetan, natura arrotza zaigu eta arrotzak gara naturan; ez dugu geure burua inguru naturalean seguru igartzen. Errealitatea eskema hertsietara ekartzen dugu... animaliak ikustera zoologikoetara goaz eta landareak ikustera lorategi botanikoetara (edo amaren etxeko terrazara!); mendira, sarritan, kirola egitera eta bizitza sedentarioan eten bat egitera baino ez gara joaten.\nTxara lorea euri-tantekin (Kolitza, Balmaseda)\nGure artean, hainbat mendizale dago, baina asko eta asko mendira gailurra zapaltzera baino ez doaz, eta, bidenabar, toxinak botatzera... mendi-martxetan ere askoren artean dena da lehia eta presa... Bidean, detaile txikiei ez diegu erreparatzen, landare honen kolore morea edo harako laino haren gris argia. Natura “naturago” egiten duten ezaugarri aldakorrok oharkabean pasatzen zaizkigu.\nKalekumeok automobilen markak eta modeloak ezagutu ezean (familiakoenak eta lagun-artekoenak bada ere!) lekuz kanpo bezala gaude, ‘arraroak’ gara. Bada motor baten zarata entzunda modeloa zein den asmatzen duenik...\nKantarepeko kala (Algorta)\nNire azalpenak ez dira objektiboak izango, hori da nire asmoa. Askori errealitatea sailkatzeko modu hau edo bestea zientziatik aldendu samarra begitanduko zaio. Ahaleginduko naiz nire inguruko detaile zoragarriei erreparatu eta hona ekartzen ni liluratutakoek beste inor ere lilura dezaten. Helmuga baino ederragoa iruditu zait beti bidea, asteburua (oporrak...) noiz helduko bizi gara sarri, bidean galtzen ditugun gauza txundigarriez konturatu gabe... Bizi gaitezen begi-belarriok apur bat erneago eta... On egin daigula!\nHauek dira zure interesak… Twitterren arabera\nKuku-belarra eta kuku-praka


1981eko Nafarroako Bertsolari Txapelketa - Wikipedia, entziklopedia askea.\n1981eko Nafarroako Bertsolari Txapelketa\n1981eko Nafarroako Bertsolari Txapelketa  Nafarroako Bertsolari Txapelketaren 10. edizioa izan zen, Lesakako Udalak antolaturik. 1981eko uztailaren 5ean ospatu zen Lesakan. Bertan, 9 bertsolarik hartu zuten parte.\nJean Pier Mendiburuk jantzi zuen txapela.\n1. Jean Pier Mendiburu\nOrriaren azken aldaketa: 24 azaroa 2019, 22:34.


JARDUERAK - SUM Congress Bio 19\nSUM Bilbao 19 Biltzarraren alderdi erakargarrienetako bat, mugikortasun jasangarriaren sektorearekin loturiko eragileekin harremanak izateko aukera da. Izan ere, Biltzar horretan hiri-mugikortasuna aldatzeko eta horren gainean erabakitzeko gaitasuna duten egile ugari elkartuko dira, Garapen Jasangarriaren Helburuak (ODS) lortzearekin bat eginez. Biltzar horretara, hortaz, gainerakoak ezagutu eta beren buruak ezagutarazteko asmoz, erakunde hauetako ordezkariak bertaratuko dira: tokiko gobernuak, nazioarteko erakundeak, automobilgintza, energia eta teknologia sektoreetako enpresak, start-up-ak eta ikerketa-zentroak.\nHori dela eta, testuinguru horretaz baliatuz, SUM Bilbao 19 Biltzarrak kide estrategikoen arteko itunak eta harremanak bultzatuko ditu, bertaratuko diren guztiek harreman-sarea handi dezaten eta beren profilak susta ditzaten.\nEzagutu, atal honetan, nola egin Networking SUM Bilbao 19 Biltzarrean!\nNetworking Zone gunean SUM Bilbao 19 Biltzarrera bertaratuko diren 600 pertsona inguru elkartuko dira, elkarrekin mintzatzeko, kontaktuak trukatzeko eta ideiak eztabaidatzeko. Ahalik eta tokirik erosoen gerta dakien, gune horretako altzariek askotariko funtzionalitateak izango dituzte eta catering-zerbitzua egongo da, atsedenaldietan edariak eta pintxoak emateko.\nSUM Bilbao 19 Biltzarrera bazatoz, aprobetxatu gune hori eroso mintzatzeko, kidegaiekin kafetxoa hartzeko eta hitzarmenak ixteko. Pertsona interesgarri asko ezagutuko dituzu, baina ez ahaztu gure sukaldaritza entzutetsua dastatzen!\nNetworking Zone Euskalduna Jauregiko atondo nagusian egongo da, hots, Biltzarreko saioak egingo diren tokien gelaurrea izango da.\nNetworking Zone-ren barruan, pantaila bat egongo da, eta horretan Biltzarrari eta horretara bertaratuko direnei buruzko informazioa proiektatuko da. Aurten lehen aldiz, SUM Bilbao19 Biltzarrak pantaila horretaz baliatuko da bertaratutakoen profilak nabarmentzeko eta, horretarako, “Moving with us” atala izango da. Atal horren eskutik, SUM Bilbao 19 Biltzarrak dirauen bitartean beren buruak sustatu eta hiri-mugikortasun jasangarriaren eremuan harreman-sarea handitu nahi duten stakeholder-ak ezagutaraziko dira.\nHortaz, Biltzarrerako txartela dutenei atal horren protagonistak izateko aukera emango zaie. Ekimen horretan parte hartzeko, txartela erosi ondoren, networking tresna hori nola erabili adieraziko zaizu.\nSUM Bilbao 19 Biltzarrerako txartela baduzu, balia zaitez aukera honetaz bertaratuko diren guztiek zu ezagut zaitzaten eta zer eskaintzen duzun edo hiri-mugikortasun jasangarriari buruzko zure proiektuak garatzeko zer behar duzun jakin dezaten. Tresna horrek ez dakar inolako kostu gehigarririk.\nSUM Bilbao 19 Biltzarrak badu beste ezaugarri bat: hiri jasangarriak eraikitzearen zerbitzurako hiri-mugikortasuneko konponbide berritzaileak erakusteko tokia. Hortaz, Euskalduna Jauregiaren barruan, hiri-mugikortasun jasangarrirako zerbitzuak eta produktuak erakusteko tokia ere izango da.\nSUM Bilbao 19 Biltzarrera bertaratuko diren guztiek erakusketarien informazio-erakustokiak bisitatzeko aukera izango dute. Laster jakingo dugu zein enpresa edo erakunde izango den erakusketari.


Citizen Bootcamp: Ezagutzak, baliabideak eta kontaktuak ideiei forma emateko eta negozioak haztea eragiteko - Up Euskadi ArrayArrayArray\nHome » Berriak eta artikuluak » Citizen Bootcamp: Ezagutzak, baliabideak eta kontaktuak ideiei forma emateko eta negozioak haztea eragiteko\nDeusto Business School eta Fundación CITIk Bootcamp programaren V. edizioaren deialdia atera dute. Errendimendu altuko programa honek ezagutzak, baliabideak eta kontaktuak biltzen ditu ekintzaile gazte grinatsuen mesederako. Helburua haien ideiak garatzen eta negozioak hazten laguntzea da.\nProgramak MBA-en berariazko formakuntza-edukiak negozio berrien errealitatera egokitzen ditu. Gainera, adituen aholkularitza, networking-erako agenda interesgarria eta partekatutako lanetarako guneak eskaintzen ditu Deusto Business School-en egoitzan. Enpresa berrien hastapenak arindu eta martxan dauden enpresen hazkundea lortzeko asmoa du.\nPrograma ez zen eten iazko konfinamendu garaian; COVIDaren sasoi latzenean online programa bilakatu zen, eta galerazpenak gutxiagotu ahala, pixkanaka aurrez aurrekoa izaten hasi zen berriz ere, partaideek kurtsoa urrunetik burutzea ahalbidetuz. 2021-2022 edizioa ere mistoa izango da, aurrez aurreko edukiak eta eduki digitalak tartekatuz, betiere programan zehar dugun osasun-egoeraren arabera.\nParte hartzeko ez da beharrezkoa enpresa bat izatea; izan ere, programan sartzen diren pertsonetatik %70ak negozio-ideia bat baizik ez du. 2017an sortu zenetik, 262 ekintzailek parte hartu dute, gehienak 30 urtetik beherakoak eta unibertsitateko ikasketak dituztenak. Emaitzak oso onak dira: graduatutako pertsonen %90an enpresa bat sortu gabe sartzen dira eta kurtsoan zehar negozioa ateratzen dute edota epe laburrera ateratzeko asmoa dute.\nPrograma hau doakoa da parte hartu nahi dutenentzat, CITI Fundazioak finantziatua izateari esker.\nInformazioa eta harpidetzak HEMEN


Ternuako emakumeentzako HEDIT mendiko piratak oso erresistenteak, arinak eta transpiragarriak dira. Shellstretch ehunez eginak eta uraren kontrako PFCrik gabeko tratamenduz hornituak, praka iraunkor hauek mugikortasun eta erosotasun handia ahalbidetzen dute denbora librean eta trekking, mendi-ibilera edota alpinismoa bezalako mendi-jardueretan. Gerrikoa eta hiru poltsiko dituzte.\n• Shellstretch piratak, oso erresistente eta transpiragarriak. • PFC gabeko ura aldarazteko tratamendua. • Gerrialde mistoa, gerrikoz hornitua. • 3 patrika, 2 aurrealdean eskuetarako eta 1 itsatsia cargo erakoa.


Nola ikasten da? - UHEI - IVED\nUrrutiko hezkuntzaren ezaugarriak\nAldez aurretik beste ikastetxe batzuetan ikasi duten ikasleei dagoeneko gaindituta dituzten irakasgaien eremuak baliozkotuko zaizkie.\nEz da beharrezkoa eremu guztiak gainditzea hurrengo modulura igarotzeko. Eremu solteak gainditzen joan daitezke.\nEz dago epe mugarik Oinarrizko Hezkuntzako ikasketak amaitzeko.\nEz da errepikatu behar gainditzen diren eremuetako bakar bat ere.\nIkasleak ez ditu aldez aurretik dituen ikasgai gaindituak errepikatu behar. Hau horrela izanik, ikasketa espedientean agertzen den azkeneko kalifikazioa kontuan hartuko da.\nIkasleak kurtso osoa edo ikasgai solteak matrikulatu ditzake, gehien jota hamar ikasgai izanik.\nEz dago Batxilergo ikasketak bukatzeko epe mugarik.\nEz da beharrezkoa ikasgai kopuru minimorik gainditzea bigarren kurtsora pasa ahal izateko. Ikasgaiak banaka gainditu daitezke.\nEz dira errepikatu behar gainditzen joaten diren ikasgairik.\nLehengo Batxilergoko bi ikasgai gainditu gabe dituzten ikasleak bigarren kurtso osoa matrikulatu dezake.\nUrrutiko hezkuntzan, ikasle batek matrikulatutako ikasgaiak modu malguan eta pertsonalizatua jarrai ditzake, norberaren egoerari egokituz. Horretarako, ikasleek ondoko baliabideak dituzte:\nOnline irakaskuntzarako diseinatuta dagoen aplikazio digitala da.\nHonen bidez ikaste prozesu dinamikoa, interaktiboa eta parte hartzekoa errazten da.\nBertan, ikasleak edukiak, baliabideak eta ikasteko jarduerak eskura ditu.\nIrakasle nahiz talde-ikaskideekin komunikazioa erraza da.\nInternet konexioa eta nabigatzailea dituen edozein ordenagailu, tablet edo telefono mugikorretan erabilgarri.\nIkaslearen ikaste-prozesuaren eta ebaluazioaren jarraipena egiteko egokia.\nAurrez aurreko 60 minutuko saioak dira eta horietara joatea borondatezkoa\nAstean ikasgai bakoitzeko taldeko tutoretza bakarra\nGoizean eta arratsaldean ematen dena, ikasle bakoitzak hobeto datorkion ordutegia hauta dezan.\nIkasgai bakoitzeko irakaslearekin pertsonalizatutako arreta (kontsultak, zalantzak argitu…)\nIkastetxera joanda egin daitezke edo birtualki Moodle ikastaroen bidez, telefonoz, posta elektronikoz…


Nexus-ek ez du Android P | jasoko Androidea\nEder Ferreno | | Nexus, Android bertsioak\nAndroid P-ren lehen bertsioa dagoeneko gure artean dago. Guk bildu ditugun berri ugari utzi dizkigu artikulu honetan. Itxaropen handia zegoen, azken asteetan Android P-k sartuko dituen zenbait funtzio ezagutu baititugu dagoeneko. Litekeena da askok huts egitea desegingo duen berritasuna ere.\nGoogle-ren sistema eragilearen bertsio berria ez baita Nexus-era iritsiko. Telefonoek aurtengo azarora arte segurtasun eguneratzeak jasotzen jarraituko dute. Baina, zoritxarrez, ez dute sistema eragilearen bertsio hau jasoko.\nOraingoz Android P-ren aurreko bertsio honetarako sarbidea zuen Google Pixel-ek bakarrik zuen. Badirudi horrela jarraituko duela. Beraz, sistema eragilearen bertsio berri hau Pixelekin soilik bateragarria den lehena bihurtuko da. Une garrantzitsu bat zalantzarik gabe.\nErabaki hau Google-k Nexus alde batera uzteko asmoetan urrats bat gehiago dela dirudi eta. Gaur egun ez dira denda gehienetan aurkitzen. Webgune batzuetan daude eskuragarri, baina oso prezio altuetan. Beraz, badirudi konpainiak Pixeletan jarri nahi duela arreta.\nHorregatik, Guztiak adierazten du Android 8.1 Oreo-ren eguneratzea Nexus-ek zentzu honetan jasoko duen azkena izango dela. Ezin izango dute Android P.-rekin gozatu, urtea amaitu arte beharrezko segurtasun eguneratzeak izango dituzten arren.\nErabaki garrantzitsua da eta erabiltzaile batzuei agian ez zaie gustatuko. Baina, Logikoa dirudi konpainiak nahiago duela Pixelera bideratu ahalegina. Android P-ren lehen aurrebista bertsio hau jada goza dezakezun telefonoak. Zer iruditzen zaizu Google-k hartutako erabaki hau?\nArtikuluaren bide osoa: Androidea » Tutoretzak » Android bertsioak » Android P ez da Nexus-era etorriko


Txikiaren zaporerik gabe | Kultura | Berria\nTxikiaren zaporerik gabe\nAkabo. Itzali da azken bederatzi egunetan Donostiak izan duen distira. Joan dira Arnold Schwarzenegger, Ricardo Darin, Monica Bellucci eta besteak. Handia handiagoa bilakatu da. Maiz lepo bete dira Gipuzkoako hiriburuko zinema aretoak. Baina, fokuak itzali orduko, beti bezain hutsak egongo dira, ziurrenik. Handia den Zinemaldiaren puxika husteko garaia da, eta baita bestondoaren eta kritikena ere: behar baino nazioarteko izar gutxiago izan direla, filmen kalitatea iazkoa baino apalagoa izan dela, telebistako serieak programatzea hanka sartzea izan dela...\nZenbaitetan, Zinemaldia kanpotik bizi dugunontzat, tamainaz erraldoi bilakatu dela ematen du. Donostia da epizentroa, baina Espainiako mailako babesleek eta erakundeek, Kultura Ministerioak kasurako, erdigunean Euskal Herria ezarri beharrean Espainia kokatzeko nahia erdiesten dute. Asteazkenean, Monica Bellucci aktore italiar handiaren hitzak entzun besterik ez dago. Belodromoan jaso zuen Donostia saria. Zinez eskertu zuen, gainera, ingeles jatorrean: «Eskerrik asko sariagatik. Eskerrik asko, Espainia», esan zuen. Hitz horiek askoren bihotzean sastako bat bezala izan ziren. Sast! euskal herritarren identitatearen erdi-erdian.\nHorregatik, ondo dago Miel A. Elustondok, iragan astean, Baztango (H)ilbeltza euskal nobela beltzaren beka eskuratzean esandakoa gogoratzea. Izan ere, Baztanen gisako ibar txiki batean halako aste bat antolatzeaz galdetuta txikitasuna aldarrikatu zuen. «Txikiak du egiaren parte handi bat. Handiak nahikoa du propaganda. Txikiak du benetako kolorea, gustua eta zaporea!». Donostiako Zinemaldiak aspaldian utzi zion txiki izateari. Zaporearena ziurrenik, akaso norbanakoaren araberakoa izango da.


Hitz gakoen bidez / Mots clés : kirol\nZer erakasten da gaurko eskoleta? Nola hezitzen dira haurrak? Zer ondorioak ditu erakaskuntza sistema hunek? Alternatibak ba al dira ? "PedagogiaLibertarioa" izan da Baionan iragan den azken Udako Euskal Unibertsitateko (UEU) gai bat. Partehartzaileen 2. lekukotasuna: Miren (erakasle eta...


Eskolako oporraldiak atseden hartu eta dibertitzeko dira.\nLorekak haurrentzako udalekuak eta tailerrak antolatzen ditu eskolako oporraldietan. Gure helburua da familiek kontziliatu ahal izatea haurrek gozatzen duten bitartean.\nJarduera ludiko hauetan jolasak dira protagonista.\nHaurrek atseden hartu behar dute eskolako jardueraren ondoren, eta horregatik presarik eta tentsiorik gabe “jolasteko” unea izatea nahi dugu, neska-mutikoen imaginazioa, fantasia eta bat-batekotasuna bultzatuz.\nJolas Kooperatiboa errazten duen metodologia\nIrabaztea gustatzen bazaigu, ¿zergatik galtzera jolastu? Mahai-jokoetan nahiz kanpoko aldeko jolas fisikoetan martxan jartzen ditugu jolas kooperatiboak. Joko horien bitartez lankidetza, negoziatzeko gaitasuna, akordioak bilatzea eta sormena bezalako gaitasunak garatzea ahalbidetzen du.\nLorekan afektu eta emozioei toki pribilegiatua ematen zaie. Monitore edota hezitzaileak lagun izango dituzte neska-mutikoek, euren beharrei arreta eta errespetua eskainiz. Entzuketa aktiboa, afektibitatea, errespetua, adeitasuna, ulermena eta enpatia izango dira helduen eta haurren arteko harremanaren gakoak.\nGoxo-goxo egoteko espazioa\nNora joango gara? Eguraldi ona eginez gero hiriko lorategi eta hainbat tokira joango gara jolastera edo jarduerak garatzera, eta, txarra eginez gero, Lorekan geldituko gara. Egun bakoitza ezberdina izan dadin, gaikako materialak, jolasak eta jarduerak planifikatzen ditugu.\nLana eta familia-bizitza kontziliatzen ditugu\nFamiliei lana eta familia-bizitza uztartzen laguntzen diegu, eta horretarako eskaintza ludikoa ondoko alderdiekin batera antolatzen dugu:\nOrdutegi zabala, 8:00-16:00, catering-a kontratatzeko aukerarekin.\nEskolako oporraldietan, Eguberrietan eta Aste Santuan estaldura osoa eskaintzen dugu.\nJarduerak kontratatzeko malgutasuna: egun solteak, asteak nahiz hilabete osoak.


Sei mendizale hil dira Everesten azken bi egunetan | Kirola | Berria\nSei mendizale hil dira Everesten azken bi egunetan\nAsteazkenean, inoizko lagun gehien igo zen gailurrera egun berean. 200 mendizale baino gehiago izan ziren tontorrean. Atzo jakinarazi zuten bi mendizale hil zirela. Hildakoen kopurua seira handitu da gaur.\nEverestetik jaisterakoan hil diren bi mendizaleen gorpuak Katmanduko Teaching ospitalera eraman dituzte erreskate zerbitzuek. NARENDRA SHRESTHA/EFE\nGailurrera iristeko azken metroetan, mendizale ilara luzea eratu zen, asteazkenean, Everesten. Tontorrera igotzeko zain egon behar izan zuten mendizaleek, denbora luzez, txandaka elkarri bidea emateko. 8.500 metroko garaieran, bi orduz egon behar izan zuten batzuek. Ondorioz, mendia jaisteko denbora aurreikuspenak luzatu egin ziren. Hori izan zen Donald Lynn Cash estatubatuarraren eta Anjali Kulkarni indiarraren heriotzaren arrazoi nagusia —biek 55 urte zituzten—, bi mendizale horien espedizio taldeko antolatzaile Kulkarniren esanetan. Atzo eman zuten bi mendizale horien heriotzaren berri. Gaur beste lau hil direla jakin da: Ernst Landgraf austriarra, eta Nihal Bagwan, Kalpana Das eta Dhurba Bista indiarrak.\n"Trafiko handiko eguna izan da. Espedizioak kexu dira bi ordu edo gehiago itxaron behar dela tontorrera iristeko", azaldu du Gyanendra Shrestha Nepaleko Turismo Ministerioko ordezkariak.\nThe Himalayan Times egunkariak argitaratu duenez, Kalpana Das (49 urte) Balkoi izenarekin ezagutzen den inguruan zendu da, gailurretik itzultzen ari zela. Nihal Bgwan (27 urte), berriz, laugarren kanpalekuan zendu da, Balkoiaren ingurutik sherpa batzuen laguntzarekin haraino jaitsi ondoren. Hura ere tontorretik itzultzen ari zen. Ernest Landgraf (65 urte) Bigarren Maila izeneko inguruan hil da. Tontorretik jaisten ari zela hura ere. Dhurba Bista bere bezero batzuk gidatzen ari zela hil da.\nAtzo jakin zenez, Lynn Cash estatubatuarra ere jaitsieran zendu zen. Mendizalea zorabiatu egin zen Everesteko gainean zela. "Gure bi sherpak konortea berreskuratzen lagundu zioten, baina bueltan zekartela hil zen", adierazi du Pasang Tenje Pioneer Adventure espedizioko kideak.\nNepalgo Turismo Ministerioko ordezkariak jakinarazi duenez, astearte gauean 250 mendizale inguru abiatu ziren Everesteko oinarrizko kanpalekutik (7.900) tontorrera (8.848) bidean, eta horietatik 200dik gora izan dira helburua lortu dutenak. Ostegunean ere kopuru antzekoak izan dira. 200 mendizale baino gehiagok lortu dute munduko mendirik altuenaren tontorrera igotzea, baina mendiaren bi aldeetan banatuta egin dute igoera.\n2012an ere antzeko zerbait gertatu zen 260 mendizale denak batera tontorrera igotzen saiatu zirenean. Hillary koskan pilatzen joan ziren, tontorrera igotzeko 12 metroko harkaitzean. Orduko horretan lau mendizale hil egin ziren, jaisten ari zirenean nekeak eta altuerak jota; 179 mendizale igo ziren tontotorrera.


Irekia Eusko Jaurlaritza - Gobierno Vasco :: Euskadi Lagunkoiak ‘Etxebizitza lagunkoierako gida’ argitaratu du eta, hartan, bizitzan zehar egon daitezkeen beharretara egokitzeko aholkuak jaso dira\nEuskadi Lagunkoiak ‘Etxebizitza lagunkoierako …\n<iframe src="https://www.irekia.euskadi.eus/eu/embed/videos?flv_video=2019%2F07%2F04%2Fnews_55639%2Fadaptacion_viviendas.flv" width="320" height="210" allowfullscreen></iframe>\nEuskadi Lagunkoiak ‘Etxebizitza lagunkoierako gida’ argitaratu du eta, hartan, bizitzan zehar egon daitezkeen beharretara egokitzeko aholkuak jaso dira Iturria: Irekia\nGV_Vivienda__QF_4932_QUINTAS.jpg Iturria: Irekia\nGV_Vivienda__QF_4926_QUINTAS.jpg Iturria: Irekia\nGV_Vivienda__QF_4947_QUINTAS.jpg Iturria: Irekia\nGV_Vivienda__QF_4913_QUINTAS.jpg Iturria: Irekia\nGV_Vivienda__QF_4934_QUINTAS.jpg Iturria: Irekia\nGV_Vivienda__QF_4917_QUINTAS.jpg Iturria: Irekia\nGV_Vivienda__QF_4910_QUINTAS.jpg Iturria: Irekia\nGV_Vivienda__QF_4928_QUINTAS.jpg Iturria: Irekia\nGV_Vivienda__QF_4944_QUINTAS.jpg Iturria: Irekia\nGV_Vivienda__QF_4956_QUINTAS.jpg Iturria: Irekia\nGV_Vivienda__QF_4967_QUINTAS.jpg Iturria: Irekia\nGV_Vivienda__QF_4959_QUINTAS.jpg Iturria: Irekia\nGV_Vivienda__QF_4973_QUINTAS.jpg Iturria: Irekia\nGV_Vivienda__QF_4970_QUINTAS.jpg Iturria: Irekia\nGV_Vivienda__QF_4971_QUINTAS.jpg Iturria: Irekia\n04_07_19_Vivienda__7_.jpeg Iturria: Irekia\nEtxe prestatua funtsezkoa da hartan bizi direnen segurtasunerako eta ongizaterako, eta autonomia-kota handiagoetarako aukera ematen du\nGidan, egonaldi bakoitza eratzen duten elementuei buruzko aholku eta gomendioak jaso ditu; horietako askok ez du kostu erantsirik\nBeatriz Artolazabal Enpleguko eta Gizarte Politiketako sailburuak eta Iñaki Arriola Eusko Jaurlaritzako Ingurumen, Lurralde Plangintza eta Etxebizitzako sailburuak, gaur goizean, prentsaurrekoan, "Etxebizitza Lagunkoierako Gida" aurkeztu dute. Gida Euskadi Lagunkoia Sustraietatik sareak prestatu du, Enpleguko eta Gizarte Politiketako Sailak sustatu du eta Ingurumen, Lurralde Plangintza eta Etxebizitza Sailaren lankidetza izan du.\nBeatriz Artolazabal sailburuak azaldu du gida “zahartzeko prozesuan dauden nagusiei” zuzentzen zaiela, “bai eta gainerako pertsona guztiei ere, izan ere, zahartzea bizitza osoko kontua da”. Dokumentuak “informazio erraza eta erabilgarria” ematen du, familia bakoitzak bere etxean une jakin batean zahartzearen ondoriozko egoeretan izan ditzakeen beharrak balioesteko. “Proposamenetako batzuek ez dakarte kostu erantsirik, baldin eta denborarekin aurreikusten badira; alegia, guztiok izan behar dugu kontziente gure etorkizuneko beharrak eta egungoak desberdinak izan daitezkeela”, esan du sailburuak.\nIñaki Arriola sailburuak honako hau esan du: “etxebizitzan gure bizitzako zati oso garrantzitsua ematen dugu, eta funtsezkoa da pertsona guztientzat, are gehiago nagusientzat. Horregatik da garrantzitsua gure beharretara egokitzea; izan ere, denborak aurrera egin ahala, gure etxeak aliatu onak izan daitezke edo etsai nagusienak”.\nGidan, egoera zehatzak jaso dira, besteak beste, etxean gurpil-aulkia erabiltzeko beharra. Baina, halaber, gomendio orokorrak ere ematen dira, esaterako, altzariak jartzeko, energiaren kontsumo eraginkorrerako edo barnean tenperatura mantentzeko.\nJarraibide horien bidez, etxe bakoitzean ahalik eta baldintza osasungarrienei eutsi nahi zaie. Gainera, oraindik gertatu ez diren beharren gaineko kontzientzia eragin nahi da, besteak beste, bainuontzia kendu eta dutxa jartzea, izan ere, etorkizunean egon daitezke behar horiek. Hori dela eta, etxeko erreforma partzialari edo osoari aurreikuspenetatik abiatuta ekin nahi diotenentzako tresna erabilgarria ere bada.\nNahiz eta gomendioetako askok ez dakarten kostu handirik, dokumentuak gaur egun euskal administrazioek etxebizitza egokitzeko eskaintzen dituzten laguntzen laburpena eta horietara jotzeko modua ere jaso ditu.\nGida Euskadi Lagunkoia Diagnostikoaren emaitza gisa osatu da; bertan, etxebizitza lurraldearen lagunkoitasuna hobetzeko lehentasunezko alderdietako bat bezala jaso zen, izan ere, etxebizitza lagunkoia funtsezkoa da bertan bizi diren pertsonen segurtasunerako eta ongizaterako. Hori horrela, askok nahi dute etxean zahartu.\nEnpleguko eta Gizarte Politiketako sailburuak honako hau nabarmendu du: “etxebizitza egokian, erosoan eta behar pertsonaletara egokituta dagoen etxean bizitzea autonomiari eta bizi-kalitateari eusteko bermea da”. Etxebizitza lagunkoia pertsona guztiek erraz erabili ahal izateko etxebizitza da; horrela, pertsonek bizitzan zehar izan ditzaketen beharrei erantzuten zaie. Gaitasunak aldatu edo murriztuta ikusten badira, erraz eta kostu handirik gabe aldaketak egin ahal izateko moduko etxebizitza.\nGida ataletan banatzen da, etxebizitza egituratzen duten gelen arabera (logela, sukaldea, komuna, egongela etab.), eta horietako bakoitzaren elementuei buruzko aholku eta gomendioak jaso ditu. Gainera, energia aurrezteko moduari buruzko atala edo etxebizitzan egokitzapenak egiteko laguntzen direktorioa ere jaso ditu. Azkenean, galde-sorta bat ageri da, pertsona bakoitzak bere etxea nola hobetu baloratu ahal izateko, egoera zehatz bakoitzaren arabera.\n250 kopia elebidun argitaratu dira paperean, eta Euskadi Lagunkoia sareko udalerrien artean banatuko dira, eta Euskadi Lagunkoiaren webgunean esekiko da eta, bertan, PDF formatuan deskargatu ahalko da: www.euskadilagunkoia.net.\nGida prestatzeko, Euskadi Lagunkoia Sareak Eusko Jaurlaritzako Ingurumen, Lurralde Plangintza eta Etxebizitza Saileko Eraikuntzaren Kalitatea Kontrolatzeko Laborategiaren Termika Arloaren eta Eraikuntzaren Kalitatea Kontrolatzeko Laborategiaren Eraikinen Ikuskaritza Teknikoen eta Irisgarritasuna Sustatzeko Arloaren lankidetza izan du.\nErkidegoko 60 udalerri baino gehiagok parte hartzen dute Euskadi Lagunkoia Sustraietatik Sarean. Ekimena Eusko Jaurlaritzako Enpleguko eta Gizarte Politiketako Sailak sustatzen du, eta Osasunaren Mundu Erakundeak sustatutako “Age-friendly Environments Programme” ekimenean oinarritzen da. Ekimen horren bidez, nagusiek eta herritarrek, oro har, Euskadiko udalerrietako auzo eta hiri-inguruneak hobetzen parte hartzea sustatu nahi da.\nArtolazabal_mayores_viviend... behera kargatu (2 MB)\nArtolazabal_eus_gida.MP3 behera kargatu (3 MB)


2018 May 2, Wednesday 2018 May 2, Wednesday adminLeioa, Sarrera, Uncategorized\nEH Bildu Leioak Mendibile Jauregiaren gainean galdetu zion Udal Gobernuari apirilaren 26an izan zen hilaren ohiko Osoko bilkuran. Aritz Tellitu bozeramaileak dioenez, “eraikina Udalarena bada ere, honek ez du erabilera publikorik eta Udalak erabiltzen duenean alokairu ordaindu behar du”.\nTellituk gogoratu zuenez “Mendibile Jauregia Leioako gaztetxea izan zen 3 urte luzez eta Leioako gazteen topaleku bilakatu zen garai horretan. Bizia zuen gaztetxea, ekintza kultural anitza izanik”. Gaineratu duenez “PNVek argi zuen, eta Mendibileren utzaraztea agindu zuen, udalak Mendibile Jauregia ekintza kulturalentzako erabiliko zuenaren argudioa mahai gainean jarriz”. EH Bilduren zinegotzi gazteak gogoratu zituen ere horrek sortarazitako mobilizazioak eta salaketak, ohiu bilakatuta: “Mendibile zertarako? Zuen patrikak betetzeko!”\nTalde subiranistaren iritziz, “denborak Leioako gazteriari arrazoi eman dio. Udalak Bizkaiko Txakolina elkartearekin txakolinaren etxe bilakatu du Mendibile Jauregia, negoziorako txoko (eta) egun, Mendibilek ez dauka kulturarik… eta gutxi batzuen negozioa ezagutzera emateko baino ez da erabili… herrian eragin soziokultural txikia izanik”, diotenez.\nHorrezaz gain, sinatutako komenioak ondorioz Udalak “bere eraikina den Mendibile Jauregia erabiltzeko alokairua ordaindu beharra duela” salatu du Tellituk. EH Bilduren bozeramailearen aburuz hitzarmenak “Mendibile Jauregiari erabilera herritarra eman ezin izana”, “Udalak horren erabilera” ez probestea eta “erabili behar duenean ordaindu beharra” ditu ondorio nagusi gisa. Hori gutxi ez eta, apirileko Osoko bilkuran aipatu zuten bezala, “Udalak Mendibile Jauregiko inbertsioak ordaindu behar ditu” ere, ezkerreko talde abertzaleak adierazi duenez.\nGuzti horregatik EH Bildu Leioak egungo hitzarmena bertan behera uztea eta “Mendibile herriarentzat berreskuratu, elkarteentzako etxe bilakatuz” proposatzen duela esan du Tellituk.


Josemi Beltrani elkarrizketa beldurgarria Euskadi Irratian\nLarunbatean hasi zen beldur eta fantasiazko zinemaldia Donostian eta ostiral arte luzatuko da.\nBeldurra pasatzeko egunak dira hauek Donostian. Beldurra pasatzeko baina fantasiaz gozatzeko egunak ere bai.\nSan Nicolaz ez da ume txintxoen artean opariak banatzen dituen gotzaia. Holandan, bere jaioterrian beldurra zabaltzen duen gaizto odoltsua baizik. Hori da filmetako baten argumentua.\nBeste batek, umezurtz-tegi ilun batera eramango gaitu. Bi anai-arreba, gurasoak hil zaizkie eta umezutz-tegi batera emango dituzte. Audrey neska txintxo eta goxoa, baina Markus gaiztoa, biolentoa eta erasokorra da.\nJuanek 40 urte ditu eta La Habanan bizi da. Ez du lanik, ez du ezer egiten. Egun batean jendea eraldatzen hasiko da, eta denak bihurtuko dira biolento, elkarri koska eginez, hozka eginez zabalduko da gaitza. Zer dira kubatar hauek? Zonbiak, banpiroak edo disidenteak?\nFantasiazko eta Beldurrezko Zinemaren Astea martxan da. Lehengo larunbatean hasi zituzten emanaldiak eta ostiralean bukatuko dira.\nJosemi da Fantasiazko eta Beldurrezko Zinema Astearen zuzendaria eta lan horretan ari da urte honen hasieratik. Hain justu lan berean aritu zen Jose Luis Rebordinos, Zinemaldira Donostia Zinemaldira igaro zenetik.\nInformazio gehiago:Eitb: Josemi Beltrani elkarrizketa beldurgarria Euskadi Irratian


mendizabal | Mondraberri Arrasateko Ataria\nOlatz Mendizabalen udako argazkia\nOlatz Mendizabal, Cambrils-en lortutako argazkia aurkeztu du udako argazki lehiaketara: "Betirako geratuko diren momentuak".\nAramaioko San Martin jaietan [Josemari Velez de Mendizabalen testua]\nAramaioko jaiak hurbiltzen ari dira eta sartu-irten azkar bat egin nahi dut gaurkoan, 1886ra arteko jauzi batean. Flash-irudi arin bat da baina urte hartako errealitatea islatzen delakoan nago. Aramaioko udaletxean Domingo Uribarren zen alkatea, ordeko Joakin Irasuegi eta Manuel Landabururekin; zinegotzi arruntak, berriz, Hilario Beitia, Ildefonso Mondragón, Frantzisko Goikolea, Feliziano Ibabe, Basilio Garate eta Jose Leon Ormaetxea.\nOtsoa gure aldean arkume [Josemari Velez de Mendizabalen testua]\nEsaerak giza zoritxarra gogoratu dit jai egunetako bezperan. Ezin da hobeto mugatu gizon emakumeon nolakotasun bihurria, txarkeriarako joera naturala. Plauto klasikoaren aspaldiko “Gizonak gizona otso”ren ospera iritsiko ez bada ere, ezin uka bost hitz horiek modu borobilean definitzen dutela gure nortasun ankerra. Elkar bizikidetzaren oinarrizko arauak ez apurtzea oroitzen digute kartelean, eta horren gisako iragarkiak arras beharrezkoak bilakatu dira, gure lotsarako.\nBiteri Etorbidea [Josemari Velez de Mendizabalen testua]\nBiteri Etorbidea, 1948an. Gazteek ez diote argazkiari antzik ere hartuko. Eta adinekook ere... ahaztu samarra daukagu. Ezkerraldean, jende multzo eta kamioaren alturan Re-ré (Garmendia) jatetxea zegoen, egun - gutxi gora behera- Aldedi burnidenda dagoen tokian. Nork ez ditu Re-reko bonba koipetsuak gogoratzen? Eraikinaren lehen atartean, Danok Bat elkartean genuen. Eta gizonaren sorbaldan ezkutatzen duen tokian, Ziardegiren izotz-tailerra, amoniako usain itsasgarriarekin.\nGarikoitz Mendizabal eta German Ormazabal hasiera eman diote Musikaldiari\nAtzo ospatutako kontzertuak Garikoitz Mendizabal eta German Ormazabalek hasiera eman zioten Musikaldiari. Emanaldi hau txistuak eta pianoak izan duten bilakaeraren isla da. Bi musika tresnen arteko metamorfosia. Txistuaren historian badago une bat, tradizioa, dantza eta folklorea alde batera utzi gabe ganbara musikara hurbiltzen dena Ganbara musika egiteko orduan bidaide izan duen lehen instrumentua ziurrenik pianoa izan da. Horregatik, txistua eta pianorako idatzi diren hainbat obra eskainiko dituzte, bertako eta kanpoko musikarienak.


Txina Arrantza eta Arrantza Zientzia eta Teknologia Modernoko Nazioarteko Erakusketa (2019ko ekaina)\nTxina Arrantza eta Arrantza Zientzia eta Teknologia Modernoko Nazioarteko Erakusketa\nEkainetik aurrera 21, 2019 09: 00 ekainera arte 23, 2019 18: 00\nTags: Arrantza, Akuikulturako, Uretako produktuak, Arrain habia artifiziala, Arrain hazkuntza, Akuikulturako Teknologia Ekipamenduak, Akuarioa ikustea, Arrantza instalazioak, Uretako pentsua, Akuikulturako drogen erabilera\nAurkeztu beharreko erakusketa\nArrantza eskaintzaren alde egiturazko erreforma sustatzeko, arrantza moduaren eta egituraren eraldaketa bultzatzeko, arrantza tradizional txinatarretik arrantza modernora eta arrantza modernoaren eraldaketa azkartzeko eta arrantza modernizatzeko, Txinako arrantza modernoaren nazioarteko arrantza eta zientzia teknologia expo Binhu nazioarteko kongresu eta erakusketa zentroan egin zen Hefei-n, Nekazaritza eta Landa Gaietako Ministerioaren oniritziarekin.\nTxinako arrantza elkarteak antolatutako erakusketa\nTxinako arrantza elkarteak antolatutako erakusketa, nazioarteko erakusketa ko., LTD n Anhui nekazaritzako NongCunBu Yangtze ibaiko arrantza gainbegiratzeko eta kudeatzeko bulegoan, akuikultura teknologia sustatzeko estazio nazionalean, Txinako arrantza ikerkuntza institutuan, Txinako zientzia eta teknologia albisteen institutuan; Anhui probintziako nekazaritza batzordea, Hego Korea uretakoa da, Han Guoshui elkartea, Japoniako arrantza eta laguntza emateko beste unitate batzuk egon daitezke. Erakusketak arrantza zientzia eta teknologia erakusketa gunea, arrantza ekipamendu modernoak eta instalazio adimendunak erakusketa gunea, uretako elikagaien erakusketa gunea modernoa, arrantza kultura erakusketa gunea, aisialdirako arrantza erakusketa gunea, arrantza informazio erakusketa gunea, atzerritik erakusketa gunea eta eskualdeko ezaugarria ezarriko ditu. uretako produktuen erakusketa gunea. Aldi berean, erakusketak hainbat jarduera ere burutuko ditu, besteak beste, arrantza zientzia eta teknologia landa biziberritzen laguntzeko BBS, nazioarteko pufferfish elkartearen trukaketa, arrantza zientzia eta teknologiaren lorpenaren sariketa eskaera prestakuntza bilera, arrantza teknologiaren eredu modernoaren txostena bilera, puntako ekintzaileak arrantza industriaren 40thth urteurrena erreforma eta irekitze eta sari banaketa garai berriko arrantza industria ekintzaile emergenteak.\nErakusketako azalera osoa 32,000 metro karratukoa da, eta zortzi erakusketa gune ditu\n1. Arrantza Zientzia eta teknologiaren erakusketa-eremua: arrantza-teknologia sustatzeko departamentu nazionala, arrantza-zientzia eta teknologiaren ikerketa-saila, ikastetxe eta unibertsitate garrantzitsuak, arrantza-zientzia eta teknologiako enpresak, arrantza-industrian erabil daitezkeen teknologia aurreratua duten enpresak eta parte-hartzaileak gonbidatuta daude. . Erakutsi arrantza arloko ikerketa zientifiko eta teknologiko punta-puntakoenak, baita azken lorpen eta teknologia zientifiko eta teknologiko berrienak hazkuntza, hazkuntza, arrantza, tratamendua eta itsasoaren garapenaren esparruan ezagutzera ematea eta ezagutzera ematea. arrantzaren lorpen zientifiko eta teknologikoak eta lorpenen eta teknologien eraldaketa eta aplikazioa sustatzea.\n2. Arrantza erakusketa adimendunaren eremua: gauzen Interneten esplorazioa eta aplikazioa, datu handiak, hodeiko konputazioa eta arrantza arloan adimen artifizialaren teknologia. Nekazaritza sistema adimendunak, arrainak kontrolatzeko sistema dinamikoak, arrantza produktuen jarraipen sistema, denbora errealeko uretako produktuen negoziazio plataforma, arrantza elkarren aseguruak, uretako produktuen tratamendua kudeatzeko sistema, uraren kalitatearen jarraipen adimenduna eta abisu goiztiarreko sistema, logistika adimentsua, biltegi adimenduna kudeatzeko sistema eta abar. Datu handiak erabiliko ditugu arrantzarako eta akuikultura, tratamendua, arrantza eta merkatuak ulergarriagoak eta informazioan oinarritutakoak egiteko.\n3. Arrantza ekipamendu modernoen eta instalazio adimendunen erakusketa-eremua: funtzionamendu automatikoa, energia aurreztea, emisioak murriztea eta bestelako ekipamendu modernoak, arrantza, ugalketa, tratamendua, biltegian, garraioan, arrantza-pentsuetan, kalitate eta segurtasun probetan eta beste arlo batzuetan erabiltzen diren instalazio eta tresnak. Ekipamendu aurreratuak eta eredu, instalazio eta abar berriak bistaratuz, arrantza-ekipoen eta ingeniaritzaren maila ekologikoa, zehatza, mekanizatua eta informazioan oinarritutako maila hobetu dezakegu, "ekologia, kalitatea eta eraginkortasuna" lortzeko helburuarekin. arrantza modernoa.\n4. Eskualdeko ezaugarriak eta abantailak dituzten arrantza erakusketa gunea: arrantza modernoaren garapen egoera erakutsi probintzietan, hirietan eta eskualdeetan, tokiko ezaugarriak dituzten eta arrantza ekonomiko bereizgarria duten arrantza produktuetan aberatsak, eskualdeko abantailak industriak eraikitzeko, taldeen partaidetzarekin. probintzien, hirien eta eskualdeen.\n5. Uretako produktu modernoen erakusketa gunea: egoiliarren kontsumoaren kontzeptua eta kontsumoaren maila etengabe hobetzeaz gain, hotz-kateen logistika industriaren diseinua pixkanaka hobetzearekin batera, uretako produktuen merkatuaren kontsumoa kostaldeko hirietatik barnealdera hedatzen ari da pixkanaka. hiriek eta kontsumitzaileek prozesatutako uretako produktu ugarientzako eskaerak gora egiten jarraituko du.\nIkus ezazu uretako produktuen erosotasuna eta janari azkarra, uretako aisialdiko turismoko elikagaiak, uretako tratamendu sakoneko produktuak, uretako osasunerako elikagaiak, uretako larruazala eta edertasun produktuak, uretako elikagaiak eta drogen produktuak, esate baterako, balio erantsi handiko uretako produktuak.\n6. Arrantzarako sarrerako produktuak / uretako animalien babeserako erakusketa gunea: akuikultura eredua berritzearekin eta teknologia hobetzearekin batera, uretako sarrera produktuak / animalien osasun produktuak azkar garatu dira azken urteotan, industria handia bilakatu da hamarnaka bilioi yuan eta kopuru handi. hazteko espazioa. Erakusketako eremuan uretako pentsua, arrantza-drogak, gehigarriak, uraren kalitatearen hobekuntzak, prestaketa mikroekologikoak, arrantzarako ongarriak eta abar erakusten dira.\n7. Aisialdiko arrantza / arrantza kulturaren erakusketa gunea: aisialdirako arrantza formatuak eta produktuak, hala nola turismoa arrantza eremuan, Yujia le, aisialdirako arrantza oinarria, arrantza portua modernoa, aisialdirako itsasontzia, arrain apaingarria, akuarioko ekipamendua, arrantza ekipamendua, etab. ordua, arrantza kulturaren, arrantza kulturaren ohiturak, arrantza tresneria adierazgarria eta ereduak, arrantza pintura eta argazkilaritza lanak, arrainen luzapena, arrain tailaketa, arrain zeramika, arrain ehuna, arrantza kulturaren paper mozketa, harea bistaratu eta ezagutaraziko ditu. pintura, eskulanak eta abar.\n8. Kanpoko erakusketako gunea: Txinan uretako produktuen merkataritzarekin harreman estua duten herrialde eta eskualdeetako unitate garrantzitsuak gonbidatuta daude erakusketan bisitatzeko eta parte hartzeko, horrela uretako produktuen merkataritza sustatzeko eta nazioarteko arrantza zientzia eta teknologia trukea indartzeko.


Soziala / Generoa | Azaroa 2021\nSong Joong-Ki - Song Hye-Kyo: aktoreen dibortzio arrazoiak zurrumurruak kanporatzen dituela agerian utzi du\nIrakurri gehiago Song Joong-Ki-ri buruz - Song Hye-Kyo: Aktoreen dibortzio arrazoiak agerian utzi ditu zurrumurruak kanporatu dituelaTop News-en\nNina Dobrev, Grant Mellon banandu - Ian Somerhalderren ohia zinemagilea saihesten ari al da?\nGehiago irakurri Nina Dobrev-i buruz, Grant Mellon banatu zen - Ian Somerhalderren ohia zinemagilea saihesten ari al da? onTop News\nMunduko komuneko paper onena: Google-k Pakistango bandera nazionala erakusten du\nGehiago irakurri Munduko komuneko paper onenari buruz: Google-k Pakistango bandera nazionala erakusten du Top News-en\nBaba Vangaren iragarpenen artean Covid-19, Txinaren gorakada, gosea desagerraraztea, gorputzaren klona eta beste asko daude.\nIrakurri gehiago Baba Vangaren iragarpenei buruz Covid-19, Txinaren gorakada, gosea desagerraraztea, gorputzaren klona eta beste asko\nRabi Pirzadak showbiz-i utzi dio filtratutako bideo eta argazki pribatuengatik\nJoan den astean, Rabi Pirzadaren bideo eta argazki pribatuak sarean filtratu ziren eta biral bihurtu ziren. Jendeak sare sozialetan ere arrastaka eraman zuen.\nOne Punch Man denboraldiko 2 trailerrak gaizkilea, erregina, Lurreko erregerik boteretsuena agerian uzten du\nIrakurri gehiago One Punch Man denboraldiko 2 trailerrak gaizkile, erregina, Lurreko errege boteretsuena agerian uzten du onTop News\nMia Khalifak eta Robert Sandberg-ek ezkontza atzeratzen dute etengabe blokeatzeagatik\nIrakurri Mia Khalifari buruz gehiago, Robert Sandberg-ek ezkontza atzeratu du Top News-en etengabe blokeatzeagatik\nMia Khalifak pornoaren industriara itzultzeko proposamena lortu du. Ezagutu xehetasunetan!\nGehiago irakurri Mia Khalifak pornoaren industriara itzultzeko proposamena jasotzen du. Ezagutu xehetasunetan! onTop News\nCynthia Nixonek agerian utzi du bere seme zaharrena transgeneroa dela\n52 urteko New Yorkeko gobernuburu izateko hautagaiak mezu semea eman zion semeari Instagramen Trans Day of Action ekainaren 22an.\nIndiana amak esan du eskolak semearen autista ilea moztu duela ondo gabe\nAma bat haserretu egin da Indiana ikastetxearekin, langile batek autista den semeari ilea moztu ondoren. Nire haurtxoak ile kizkur ederra du, esan du Nikki Battle-k. Battle-k esan zuen ez ziola inori eskolan inori bere semeak ilea mozteko baimenik eman. Hebreiar israeldarrak ziren.\nZelenskiyk dio ez daki nor zegoen laguntzailea hiltzeko saiakeraren atzean\nVolodymyr Zelenskiy Ukrainako presidenteak asteazkenean esan zuen ez zekiela nor zen bere laguntzaile nagusiaren aurkako atentatu baten atzean nor zegoen, baina barneko edo atzerriko 'potentziak' izan zitzakeela. 'Nor dago honen atzean, egia esan, ez dakit. Zein dira botere horiek? Barrukoa izan liteke, kanpokoa agian.\nMia Khalifaren porno bideoak Pornhub & Bangbros-etik kenduko al dira?\nGehiago irakurri Mia Khalifaren porno bideoak Pornhub & Bangbros-etik kenduko al dira? onTop News\nNeska espainiarraren gorpua poltsan aurkitu ondoren itsasoko bilaketak jarraitzen du\nGehiago irakurri Itsas bilaketak aurrera jarraitzen duela Espainiako neska baten gorpua poltsan topatu ondoren Top News-en\nBaba Vanga iragarpena: Bulgariar itsu mistikoak koronabirusak iragarri al zituen?\nIrakurri gehiago Baba Vangaren iragarpenari buruz: Bulgariar itsu mistikoak koronabirusak iragarri al zituen? onTop News\nThe Curse of Oak Island 6. denboraldia 6. atala: German Mining Museum-eko geokimikariak pista handia ematen du\nIrakurri gehiago The Curse of Oak Island 6. denboraldiko 6. atalari buruz: German Mining Museum-eko geokimikariak pista handia ematen du Top News\nSASSAk funtzionario publikoei ordaindutako gizarte laguntzak etetea hasten du\nSASSAk SASSAk administratutako diru-laguntzak eskatu eta jaso zituzten zerbitzu publikoetako langileak ordaintzen gastatu duen zenbatekoa R200,7 milioi ingurukoa da (2021eko uztailean ordainduta), esan du Zuluk.\nAEBetako itsas armada, Afganistango mutil kuriosoa, une ulergaitza\nGogoan dut ordenagailuko pantailatik oihukatu nahi nuela 5 urteko mutiko kuriosoa izateari uzteko, gelditzeko, LURRALDEko puntu bigun horretan zapaltzen uztea. Urte batzuk igaro dira mutil kuriosoak azkeneko aldiz Afganistango lurreko orban leunera salto egin zuenetik.\nCriminal Minds 14. denboraldia Spoilers: prentsa oharrak bahiketa izugarriari buruz hitz egiten du, BAU Portlanden\nGehiago irakurri Criminal Minds 14 denboraldiko spoilerrei buruz: prentsa oharrak bahiketa izugarriari buruz hitz egiten du, BAU Portland-en\nTariq Ramadan Oxfordeko islamiar irakasleak 'sexu jokoei' buruz aitortu du, bortxaketa ukatu du\nTariq Ramadan akademia suitzarrak, Islamiar ikasketetako irakasleak, astelehenean esan zuen 'sexu jokoak' egin zituela Frantzian bortxaketa leporatzen dioten bi emakumerekin, baina esan zuen 'menpeko menperatzaile' harremanak adostasunak zirela.\nAfrikan Txinako inbertsioak kontinenteari nola kalte egiten dioten\nIrakurri gehiago Afrikan Txinako inbertsioak nola kaltetzen dituen kontinenteari buruzko Top News-en\nkomuna ek prem katha\nezkutuko heroiaren naofumi gorakada\nbanpiro egunkari berriak\nfood wars 5. denboraldia kaleratzeko data


Arrasateko Udalak berretsi du garbiketa ordenantzak "herri atseginago eta garbiago bat" eskaintzea duela helburu - Arrasate - Goiena.eus\nArrasateko Udalak berretsi du garbiketa ordenantzak "herri atseginago eta garbiago bat" eskaintzea duela helburu\nJokin Bereziartua Lizarazu 2016-02-17 10:24\nAdierazpen libreko gunea (ezkerrean) eta euskararen aldeko mural bat (eskuinean).\nArrasateko Udalaren arabera, martxoan onartzekoa den garbiketa ordenantzak "herria garbi mantentzeko" araudia ezartzen du: "Ez du debekurako helbururik. Herritarrei herri atseginago eta garbiago bat eskaintzea da azken finean Udalaren nahia eta zeregina", adierazi dute prentsa ohar bidez.\nJarraian, Arrasateko Udalaren prentsa oharra osorik:\n"Aurreko egunetan komunikabideetan Kale Garbiketari dagokion ordenantzaren inguruan izan diren adierazpenak direla eta, Arrasateko Udalak gai honen inguruan hurrengoko argibideak helarazi nahi ditu:\n1) Gaur arte, Arrasateko Udalak 23 ordenantza eta 24 erregelamendu ditu Arrasateko esparru ezberdinak eta udal zerbitzuen funtzionamendua arautzen dituena.\n2) Kale Garbiketa Ordenantza, dagokion Obra eta Zerbitzuetako Informazio Batzordean hainbat alditan landu den gaia izan da eta toki administrazioetako araudiak dioen moduan Osoko bilkuran onartua izan beharko da.\n3) Garbiketa ordenantzak 22 artikulu ezberdin ditu non gai ezberdinak arautzen diren eta honen xedea da bermatzea kalitateko espazio publiko bat. Horrela garbiketaren aurrean gai ezberdinak arautzen dira, Adibidez; behar fisiologikoak egitea bide publikoan; ibilgailuak garbitzea bide publikoan; astintzeak erratzak, alfonbrak eta arropak bide publikorantz; ez batzea txakurren eta beste animalien kakak bide publikoan; elurteen aurrean garbiketak, pintaketak egitea bide publikoan, hiri altzarietan eta eraikinetan; kale publikoan lagatzea altzariak edo tresnak jarritako ordu eta lekuetatik kanpo, etab.\n4) Ordenantzak dituen 22 artikuluetatik “pintaketak, pankartak eta kartelak” arautzen dituen artikulu batek sortu du eztabaida adierazpen askatasunaren urraketa aipatuz. Honen aurrean zera adierazi nahi dugu: Pankartak eta kartelak jarri ahalko dira hartarako egokituko diren lekuetan eta adierazpen artistiko librerako guneak ezarriko dira.\nArrasateko Udalak guztionak diren bide zein eraikin publikoak errespetu osoz erabili behar direla uste dugu gure lehenaldia, oraina eta etorkizuna bermatzeko asmoz betiere adierazpen askatasuna bermatuz. Garbiketa ordenantzak herria garbi mantentzeko araudia ezartzea du helburu eta ez debekuarena. Herritarrei herri atseginago eta garbiago bat eskaintzea da azken finean Udalaren nahia eta zeregina".\nGarbiketa ordenantza berriak adierazpen askatasuna mugatzen duela uste du EH Bilduk\nJokin Bereziartua Lizarazu 2016 ots 11 Arrasate\nGarbiketa ordenantza berri bat onartzeko lanean ari da Arrasateko Udal Gobernua. Obrak Zerbitzuak, Mantenua eta Auzoak batzordean lantzen ari diren...


Juan José Lapitz, agur eta bidai on | Fecoga\n[Translate to Euskera:] En el Bulli con Maritxu\n“El Bulli” jatexean Maritchurekin\nGure sortzezko presidente Juan Jose Lapitzen heriotzaren berri jakitean nire burutik sentimen eta ideia anitz pasa dira. Galera handi bat izan da, euskal gastronomiaren oinarri bat joan baitzaigu, azken asperenerarte ekinean aritu den pertsona baten agurra. Ohorea da gure gastronomiagatik era teoriko eta praktikoan lan egiteko ahalmena izan duena ezagutzea.\nJuanjo eta Maritchu , Hilario eta Eusebio Arbelaitzekin\n1992ko martxoan Gastronomiazko Euskal Anaiarteko zuzendaritza batzordean sartu nintzenean pertsonalki ezagutzeko aukera izan nuen. Gure gastronomiaren erreferente handi zena nuen nire aurrean. Laster jakin nuen haren aportazioak beti onuragarri eta praktikoak zirela, bileretan egiten zituen ekarpenak beti aberasgarriak izan dira. Urte askotan argia ikusten darraien Kofradiako Boletinaren zuzendari izan zen, garrantzia handiko laguntzaile talde bat lortu zuen urtero hiru zenbakik argia ikus zezaten. Hauetako laguntzaile bat Javier Aramburu izan zen, zeinarekin Hondarribiko lekuko egunkari gastronomiko bat editatuz bere ibilbide gastronomikoa hasi zuen.\nJuan Manuel Garmendia eta Josema Azpeitiarekin “Bost dozena\npastel” libururako argazkiak aukeratzen\nGastronomiazko Euskal Anaiarteak bere 25 urteurrenean argitaratutako Hiztegi Gastronomikoko bultzatzaile eta idazle izan zen.\nLuis Mokoroa, Eukal Gastronomia Kofradiako Sukalde\nFECOGA Bidasoa bi aldetako kofradiak batzen dituen federazioaren ko sortzaile eta lehen presidente izan zen. Bere garapenean eta argitarapenetan ezinbesteko akuilu izan zen.\nAskotan Ohorezko Kofrade, hemen ohorezko liburu batean sinatzen\nTeoriaz haratago arlo praktikoaren zabaltzaile sutsua zen, hamaika gida gastronomikotan lagunduz. Iñaki Arrienekin argitaratutako Maiak gidatik hasi Gourmetour eta Campsa-Repsol gidek bere bizitzaren ordu asko bete dituzte. Horrela Euskadiko Gastronomia Akademiak argitaratutako Euskal Herriko gida gastronomiko eta kulturala batetik eta Euskal Herriko mapa gastronomikoa bestetik dira horren adierazle.\nElkarte gastronomiko batetan sukaldatzen\nJose Maria Busca Isusiren jarraitzaile bezala aurkezten du bere burua, 2016 antolatu ziren jaiotzaren mendeurrenaren ospakizunetan partehartze handia izan zuelarik.\nInverness, Eskoziako whisky destileria batetan arduraduna\nohorezko kofrade izendatzen.\nDakiena erakusteko bokazioak gastronomia ezberdinez ia berrogei liburu argitaratzera eraman zuen. Horien artean aipatzekoa da “2000 refranes para comer”, Nazioarteko Gastronomia Akademiak saritu zuenak.\nOchoako lursailetan mahatsa biltzen.\nGastronomiaren ikuspegi praktiko honek Hondarribiako harresiaren inguruan mila metro karratuko baratze bat izatera eraman du. Honek gure ortuko ohiko fruitu eta barazkien egutegia jarraituz berari eta bere lagunei zainzuriak, tomateak, orburuak, azak, sagarrak, haranak, pikuak, limoiak, pomeloak, laranjak, zerbak eta kiwiak dastatzeko aukera profitatu dielarik.\nKazetari lanetan “La Voz de España”, “Deia” eta “El Diario Vasco” egunkarietan artikuluak argitaratu ditu. Lan hauengatik Gipuzkoako Foru Aldundiak eta Gastronomiazko Euskal Anaiarteak Busca Isusi saria eman zioten.\nFernando Sánchez Gómezekin, laguna eta biografoa\nEuskadiko Gastronomiazko Akademiak sari berezi bat eman zion 2016 urtean gastronomia onaren alde egindako lanagatik.\nPertsonalki Juan Jose Lapitz bizitzak egiten dizkigun opari on horietako bat izan dela uste dut. Milesker Juanjo zure izateko eragatik eta utzi diguzun guztiagatik.\nFECOGAko Lehendakaria eta laguna


Irekia Eusko Jaurlaritza - Gobierno Vasco :: Euskal Enplegu Estrategia 2011-2014 (2011-12-20(e)ko Kointseiluan hartutako erabakia)\nEuskal Enplegu Estrategia 2011-2014 (2011-12…\nErabakia, (2011-2014) Enpleguko Euskal Estrategia onartzeko dena\nEnplegu-politikako tresnen lehen helburua langabezia estrukturalerako joera jakin batzuek indar daitezela saihestea da, horrek kalte nabarmena eragiten baitie kolektibo kalteberenei, eta diru-sarreren bilakaera orekatuago bat lortzea hazkunde iraunkorreko ereduaren lehen formula gisa. Horrekin batera, funtsezkoa da enplegu-politika egokia lehiakortasun-estrategiaren zati gisa, pertsonen kalifikazioa eta prestasuna hobetuz, produkzio-eskakizunei eta irekitako merkatuen ondoriozko malgutasun-ezaugarriei jarraiki.\nHorri jarraiki, 2011-2014ko Euskal Enplegu Estrategiak jardun-erreferentzia izan behar du gorputz sozial osorako, batez ere eragile sozial eta produktiboentzako, gobernu-jardunera eta baliabide publiko erabilgarrien aplikazio koherentera mugatuko ez dena. Horrenbestez, enplegu-estrategia norabidetan zehazten da, partekatutako helburu orokor eta espezifikoetarako orientazio moduko norabidetan.\n2011-2014ko Euskal Enplegu Estrategia hirugarren sektorearekin, agente sozialekin, Eusko Jaurlaritzaren beste sail batzuekin eta aldundiekin, garapen-agentziekin eta euskal udalekin elkarrizketa-prozesu luze baten ondoren garatutako lanen emaitza da.\nLan-merkatuaren egoera eta bilakaera ikuspuntu soziekonomikotik funtsezko elementua da etorkizuneko estrategia bat gauzatzeko. Horretarako hainbat alderdi aztertu dira. Aztertu diren datu guztiek adierazten dute lan Merkatuak Euskadin elementu bereizgarriak dituela, portaera propioa eta merkatu espainiarrak bere osotasunean duen portaeraz bestelakoa izanik, batez ere egungo krisialdi ekonomikoaren testuinguruan. Identifikatu diren alderdi bereizgarri nagusiak honako hauek dira:\n- Produkzio-egitura desberdina, non eraikuntzaren sektoreak estatuko gainerakoarekin alderatuz pisu txikiagoa duen, eta hala eta guztiz ere, industriak protagonismo handiagoa du bere sektore desberdinetan. Ekonomiaren sektore eragile bat denez gero, industria krisialdiekiko sentikorragoa da, baina oso errotuta dagoenez gero, funtsezko elementua izan daiteke errekuperaziorako.\n- Kanpoaldera begira dagoen enpresa-sarea. Esportazioak BPGaren gaineko % 26 dira. Eta industriaren punta-puntako sektoreetan balio nabarmenak izanik, adibidez % 73 aeronautikoan, % 71 automozioan edo % 68 ontzigintza-sektorean.\n- Espainiaren osotasunak baino gastu-intentsitate handiagoa I+G+Ban, hau da, BPGaren gaineko % 2ko tasaren inguruan, eta Espainian, ordea, % 1,4 da.\n- Azpiegituren presentzia handia enpresa-lehiakortasunari laguntzeko eta babesteko: teknologia-parkeen garapena Erkidegoko hiru lurraldeetan, industria-poligono eta enpresa-garapenerako zentro ugari.\n- Enpresa- eta gizarte-sare bereizgarria, industria-talde eragileak dituena, enpresa-esperientzia indartzen duten eta jakintzaren gizartea sustatzen duten kluster sektorialak, enpresari lotutako lanbide-prestakuntzako sistemak.\nBarnean hartuta dauden agenteek egoerari buruz egindako azterketaren eta hausnarketaren emaitza gisa, 6 ardatz estrategiko formulatu dira, garatu beharreko ekintzen eta norabideen ardatz nagusi direnak. Helburuak honako hauek dira:\n- Produktibitatea hobetzea lan-merkatu ireki eta iraunkor batean.\n- Aukera-berdintasuna ziurtatzea enpleguan, baita gizarte- eta lurralde-kohesioa ere.\n- Produkzio-jarduera eta enplegu egonkorra eta kalitatezkoa handitzea.\nArdatzak honako hauek dira:\n1. Enpresa-lehiakortasuna hobetzea, nazioartekotzearen, talentuen erakarpenaren eta enpresa-lankidetzaren bitartez.\n2. Enplegagarritasuna eta moldagarritasuna hobetzea, gizarteratzearen eta lanbideratzearen bitartez, baita ikaskuntzatik eta prestakuntzatik eratorritako lanbide-gaitasunak indartzearen bitartez ere.\n3. Gazteen enplegua sustatzea eta hezkuntzatik enplegurako trantsizioa hobetzea.\n4. Gizarte- eta lurralde-kohesioa hobetzea, kolektiborik kalteberenek lanerako sarbidea izan dezaten lagunduz.\n5. Teknologiari, antolaketari, azpiegiturei eta prestakuntzari lotutako baliabideak hobetzea, enplegurako zerbitzu eraginkorragoa eta efizienteagoa eskaintzeko.\n6. Enplegu-politika aktiboen kontrola eta ebaluazioa bermatzea.\n1. ARDATZA: ENPRESA LEHIAKORTASUNA HOBETZEA (3 norabide)\n1. norabidea: ekonomia irekia sustatzea, enpresen nazioartekotzea bultzatuz.\nLortu nahi dituen helburuen artean, proiektu eragileei, hazkundeko eta hedatzeko proiektuei laguntzea nabarmentzen da.\n2. norabidea: inbertsioak eta talentua erakartzea.\nLortu nahi dituen helburuen artean, berrikuntzan laguntzea eta berrikuntza bultzatzea dago, baita talentu zientifiko, akademiko eta profesionalaren trukea sustatzea ere.\n3. norabidea: enpresaren lankidetza sustatzea.\nLortu nahi dituen helburuen artean, enpresa-sarearen batez besteko tamaina handitzea nabarmentzen da.\n2. ARDATZA: ENPLEGAGARRITASUNA ETA MOLDAGARRITASUNA HOBETZEA (7 norabide)\n4. norabidea: langabezia murriztea.\nHonako helburu hauek ditu, besteak beste:\n- 20-64 urtekoen enplegu-tasa % 69raino igotzea 2011n, eta % 75eraino 2020an.\n- 16-64 urtekoen jarduera-tasa igotzea.\n- 16 urtetik gorakoen langabezia-tasa murriztea, 2014an % 8ren azpitik utziz, eta 2020an % 6aren azpitik.\n5. norabidea: lan-merkatuaren premiei erantzuten dien biztanleria aktibo kalifikatua lortzea.\n- Funtsezko gaitasunen arloko prestakuntza ematea hori behar duten enplegu-eskatzaile guztiei.\n- Prestakuntza ematea langabeen % 20ari urtean.\n- Prestakuntza ematea landunen % 40ari urtean.\n- Gizarteratze aktiboko hitzarmenarekin DBEa jasotzen dutenen % 50ari prestakuntza ematea urtean.\n6. norabidea: hezkuntza- eta prestakuntza-sistemen kalitatea eta emaitzak hobetzea.\n- 18-24 urteko gazteen artean eskola-uztearen indizea % 12,5era jaistea 2014an, eta % 10era 2020an.\n- 25-64 urteko biztanleen % 15ek prestakuntza-prozesuetan parte har dezan lortzea.\n- Hizkuntzen berehalako gaikuntzari lehentasuna ematea hezkuntza-sisteman.\n- Zailtasunak dituzten kolektiboentzako enplegu- eta prestakuntza-programak sustatzea lehentasunez.\n- Berrikuntzari lotutako eta abangoardiako arloetako eta lan-jardueran gehien eskatzen diren gaiei lotutako prestakuntza-planei lehentasuna ematea.\n7. norabidea: giza kapitalean egin beharreko inbertsioa zabaldu eta hobetzea, eta prestakuntza-sistemak gaitasunen kudeaketara egokitzea.\n- Enpresekiko lankidetza handitzea prestakuntza-premiak detektatzeko.\n- jarduera hasiberrietako enpleguetarako prestakuntza sustatzea, aldaketa teknologikoetara egokitua.\n8. norabidea: kalitatea hobetzea enpleguan, eta enpresetan gizarte-erantzukizuna sustatzea.\n- Enpleguaren behin-behinekotasuna murriztea.\n- Lana bateragarri egiteko planak sustatzea, produktibitatea hobetuz.\n9. norabidea: enplegu-politiken prospekzioa eta prebentzio-izaera indartzea, eta berregituratzeen inpaktua murriztea\n- Enpresekiko lankidetza handitzea eraldaketei aurrea hartzeko.\n- Lanbide-birziklatzerako planak sustatzea eta zeharkako gaitasunak indartzea enpresa-sektore desberdinetan.\n10. norabidea: ekintzailetza sustatzea eta enpresa-gaitasunak erraztea, batez ere gazteei.\n- Enpresa berrien sorkuntza eta proiektu berritzaileak bultzatzea.\n- Ekintzailetza errazten duten neurriak sustatzea.\n3. ARDATZA: GAZTEEN ENPLEGUA SUSTATZEA ETA HEZKUNTZATIK ENPLEGURAKO TRANTSIZIOA HOBETZEA (3 norabide)\n11. norabidea: gazteen lanbide-kalifikazioa hobetzea.\n- Bigarren mailako ikasketak gainditu dituzten 20-24 urteko biztanleen proportzioa % 80ra igotzea.\n12. norabidea: talentua bultzatzea, eta gazteen ekintzailetza sustatzea.\n- Gaitasun ekintzaileen gaineko prestakuntza txertatzea hezkuntza-sisteman eta enplegurako prestakuntza-sisteman.\n13. norabidea: gazteen enplegua sustatzea.\n- Gazteen (16-24 urte) langabezia-tasa % 25etik behera jaistea 2014an.\n- Mugigarritasun geografikoa eta Europar Batasuneko beste herrialde batzuetako egonaldiak sustatzea.\n- Lehen lanbide-esperientzia sustatzea enpresekiko eta erakundeekiko lankidetzaren bitartez.\n4. ARDATZA: GIZARTE ETA LURRALDE KOHESIOA SENDOTZEA (3 norabide)\n14. norabidea: gizarteratzea sustatzea, eta kolektiborik kalteberenen enplegu-tasa handitzea.\n- 20-64 urteko emakumeen enplegu-tasa % 63tik gora igotzea 2014an, eta % 67tik gora 2020an.\n- 55-64 urtekoen enplegu-tasa % 47raino igotzea 2014an, eta % 50eraino 2020an.\n- Desgaitasunen bat duen biztanleria aktiboaren eta etorkinen jarduera eta enplegua handitzea.\n- Ezkutuko enplegua murriztuko duten eta hondotik ateratzen lagunduko duten neurriak sustatzea.\n15. norabidea: enplegagarritasuna eta gizarteratzeko eta laneratzeko politika aktiboak indartzea.\n- Enplegu-zerbitzu publikoak gizarte-sistema guztiekin duen lankidetza handitzea.\n- Diru-sarrerak bermatzeko politika enplegu-politikarekin bateratzea, DBEa jasotzen dutenen lan-aktibazioaren bitartez.\n16. norabidea: enplegu-politiken eraginkortasuna eta biztanleriaren irisgarritasuna bermatzea, bizilekua alde batera utzita.\n- Zerbitzuak eta programak diseinatzea, enplegurako zerbitzuetako beste eragile eta hornitzaileekiko sare moduan.\n- Enplegu-politikaren toki-dimentsioa indartzea, beste toki-eragile batzuekin akordioak lortuz.\n5. ARDATZA: ENPLEGURAKO BALIABIDEAK ETA ZERBITZUAK HOBETZEA (2 norabide)\n17. norabidea: Euskal Autonomia Erkidegoko Enplegu Sistema behar bezala definitu eta ordenatzea.\n-Euskal Enplegu Sistemak bete behar duen zeregina eta lurraldeetan esku hartzen duten agente desberdinekin izan behar duen harremana definitzea, eta lankidetza-formulak bilatzea.\n- Enpresekin hitz egiteko eta lankidetzan jarduteko esparru egonkor bat ezartzea, Lanbide sendotzeko.\n- Lan-merkatuan gardentasuna handitzea, jakintzaren kudeaketa, ebaluazioa eta prospekzioa gidatuz, kostu/erabilgarritasun irizpideekin.\n18. norabidea: Enplegu Zerbitzu Publikoa eraginkortasunez diseinatu eta kudeatzea, biztanleria aktiboari eta enpresei arreta pertsonalizatua eskainiz.\n- Lanbideren bulegoak egokitu, banatu eta modernizatzea, arreta-kultura berri baten sinbolo gisa.\n- Langabeen premietara egokitutako prestakuntza-baliabideak sustatzea, produkzio-ingurune hurbila erreferentzia gisa hartuta.\n- Zerbitzuak behar diren baliabide teknologikoez eta plantilla egokiez hornitzea, tamainaren, osaeraren eta prestakuntzaren arabera.\n- Euskal Enplegu Zerbitzuarekiko konfiantza- eta sinesgarritasun-giroa sortzen laguntzen duten enpresentzako zerbitzu espezifikoak garatzea.\n6. ARDATZA: NORABIDEEN KONTROLA ETA EBALUAZIOA BERMATZEA (norabide 1)\n19. norabidea: dokumentu honetan ezarritako norabideen eta helburuen ebaluazioa, jarraipena eta lorpena bermatzea.\n- Neurketa-sistemak ezartzea.\n- Betearazpen- eta betetze-maila aldizka berrikustea.


Kukai | Tempografix\nKukairentzat paperean inprimatutako euskarri asko landu ditugu. Guk diseinatu eta maketatutakoak. Hau horietako adibide txiki bat da. Eskuorri bat oso-osorik Tempografixen sortutakoa. Beraien beharren neurri zehatzera. Inpresioa eta manufaktura barne.\n<← Aramendia Zizurkilgo udaletxea →>